By redakcija on\t Sep 9, 2017 PROMOCIJE, VESTI, ZANIMLJIVOSTI\n“Virdžin Atlantik” postala je prva aviokompanija u Evropi koja nudi Wi-Fi na svim svojim letovima.\n“Kako bismo proslavili to što smo postali prva evropska aviokompanija koja nudi Wi-Fi tokom svih letova, “Virdžin Atlantik” će uz haštag #LiveFromVirgin organizovati niz zabavnih događaja s neba. Prvi događaj će iti vezan za set komedije na nebu”, saopštila je kompanija.\nPotpredsednik “Virdžin Atlantika” Mark Anderson rekao je da je kompanija stupila u saradnju s internet provajderima kako bi razvila najbržu održivu konekciju preko Atlantika. Koristi se signal sa satelita, a kombinuju dve Wi-Fi mreže.


REM odgovorio CINS-u: Izveštaj je falsifikat - Društvo - Dnevni list Danas\nPočetna » Društvo » REM odgovorio CINS-u: Izveštaj je falsifikat\nSavet Regulatornog tela za elektronske medije izdao je saopštenje, reagujući na navode CINS-a da je ovo regulatorno telo ignorisalo nalaze Službe za nadzor i analizu REM-a da su prorežimske televizije vodile negativne kampanje protiv Dragana Đilasa i novinarke Tamare Skroze.\n0Piše: Danas Online 09. aprila 2019. 15.36 Izmenjeno: 12. aprila 2019. 04.03\nU saopštenju su, između ostalog, izrazili zabrinutost za Tamaru Skroza, njeno zdravlje i zdravlje njene porodice. Istakli su i da strah i neprijatnosti koje je ova novinarka osetila zaslužuju solidarnost.\nOpet, ne možemo da vas ne pitamo – a šta je sa neprijatnošću i strahom koji bi mogli da osete ljudi u REM-u, kada vi objavite falsifikat, to jest izveštaj koji ne postoji?\n„Jedini izveštaj stručnih službi REM-a, sačinjen povodom događaja koje ste pomenuli, potpisan je i zaveden 21.03.2018. godine, pod rednim brojem: 07-220/18-72, i u njemu nema ničega od onoga što ste naveli, pa ni tvrdnji da je, u slučaju gospođe Skroza, prekršen zakon. Savet REM-a ne samo da nije ignorisao taj izveštaj, nego je po njemu i postupio“, istaknuto je u saopštenju.\nIzveštaj koji je objavio CINS, saopštio je REM, falsifikat je.\n„Ne znamo odakle vam, ne znamo ko vam ga je i zašto sačinio, ali vrlo dobro znamo da to nije validan izveštaj naše stručne službe“, poručio je REM, dodavši da je njihov izveštaj zaveden, potpisan i sve vreme javan i dostupan, kao i to da REM nema tajne izveštaje.\nOni su objavljivanje „falsifikovanog“ izveštaja nazvali pokušajem da se uključe u kampanju koju protiv REM-a.\n„Kada je reč o izjavama bivših članova REM-a, suzdržaćemo se od bilo kakvog komentara, osim napomene da je gospodina Veljkovića, u REM, ubacio baš Dragan Đilas, valjda da doprinese nezavisnosti regulatornog tela“, piše u odgovoru CINS-u.\nCINS, dragan djilas, rem, tamara skrozaBeograd\nRTS traži od REM-a da ispita kako je utakmicu fudbalera Srbije prenosila kablovska televizija\nIz zatvora postavljen za zastupnika firme koja je izgradila hidroelektranu Virovci


Incident na izborima u Crnoj Gori: Đukanovićev predstavnik napao oporbenog kandidata – Nacional.hr\n29.03.2009. / 18:39\nIncident na izborima u Crnoj Gori: Đukanovićev predstavnik napao oporbenog kandidata\nPromatrači Centra za monitoring priopćili su da je na biračkom mjestu gdje je glasao Medojević, član biračkog odbora Nikola Jovović verbalno i fizički nasrnuo na Medojevića, čime je povrijeđeno njegovo biračko pravo\nNebojša Medojević nakon glasovanja i incidenta; Foto: B92Na prijevremenim parlamentarnim izborima koji se danas održavaju u Crnoj Gori, dogodio se incident. Naime, u Podgorici je na predsjednika Pokreta za promjene (PZP) Nebojšu Medojevića prilikom glasovanja nasrnuo član biračkog odbora, inače predstavnik DPS-a koji predvodi aktualni premijer Mlo Đukanović, javljaju crnogorski i srbijanski mediji.\n"Počeo me vrijeđati i prijetiti, govoriti da će DPS sigurno pobijediti. Ja sam mu odgovorio da smo zdravo, da se vidimo poslije izbora. On je onda krenuo prema meni, prijetio da će polomiti, da će likvidirati", prenosi Medojevićevu izjavu B92.\n"Ja sam se vratio da zaštitim sebe i svoju suprugu, međutim, između nas se stvorio određeni broj ljudi, bilo je mnogo svjedoka, najmanje 50 ljudi, tako da nije došlo do fizičkog kontakta. Incident je prijavljen državnoj i općinskoj izbornoj komisiji, policiji i nevladinim organizacijama koje promatraju”, izjavio je Medojević.\nPromatrači Centra za monitoring priopćili su da je na biračkom mjestu gdje je glasao Medojević, član biračkog odbora Nikola Jovović verbalno i fizički nasrnuo na Medojevića, čime je povrijeđeno njegovo biračko pravo.\nUz ovaj, nisu zabilježeni drugi incidenti. Izbori prolaze u znaku relativno slabog odaziva birača. Do 13 i 30 glasovalo je oko 30 posto birača.\nPrema svim istraživanjivanjima koalicija "Za europsku Crnu Goru" koju predvodi Milo Đukanovic ponovo će imati apsolutnu vlast, dok za njima kaskaju Socijalistička narodna partija, Nova srpska demokracija i Pokret za promjene.


Jasmina Lukač: Lutovac i poslanici DS | Hronika\nPočetna strana > Hronika > Jasmina Lukač: Lutovac i poslanici DS\nJasmina Lukač: Lutovac i poslanici DS\nGrupa sa tim nazivom postoji kao nalog na društvenoj mreži Tviter otvoren u septembru 2018. baš kada je nastao Savez za Srbiju. „Poslanici DS“ su bili protiv tog Saveza, zbog „ljotićevca, fašiste i nacionaliste“ Boška Obradovića, ali nisu napustili DS.\nTri meseca kasnije, kada su protesti protiv Vučićeve vlasti bili u najvećem jeku, poslanici DS su šetali u koloni građana, u kojoj su u različitim delovima i recimo Boškovi Dverjani, ali i neidentifikovani gej ljudi sa svojim zastavama, i razni drugi.\nAli, nisu isticali da tu niko nikog tu ne ometa u protestu protiv SNS-a, već sopstvenu „žrtvu“ da se ipak pridruže i pored svojih je li, načela i principa. Niti su u tom isticanju sopstvenih „vrednosti“ uzimali u obzir da se šeta protiv vlasti SNS-a koja drži na svojoj strani spektar od rusofila do LGBT.\n„Poslanici DS“ kukali su i kako na proteste nisu dobrodošli, kao da je to privatna svečanost pa im treba slati pozivnice, te kako u vreme demonstracija 96/97 demonstranti nisu bili nacionalisti. Prenemažući se, kao da niko nije živeo u to vreme i šetajući viđao „četnike“ koalicionog partnera DS-a Vuka Draškovića, ful kostimirane kao za statiste filmove Veljka Bulajića.\nPošto je sa osnivanjem SZS-a, ipak došlo do krupne političke promene, u smislu da prethodni saveznik „poslanika DS“ Pokret slobodnih građana nije uspeo da okupi ni sto ljudi na demonstracijama, grupa se nije usudila da napusti stranku. Ali, je nastavila da maše čuvanjem „autentičnog evropskog političkog prostora DS“. Kao da im Vučićeva SNS nije zauzela taj prostor još u septembru 2008. kada je nastala, čemu zahvaljujući je i potpisan Sporazum o stabilizaciji i pridruživanju Srbije sa EU.\nUmesto da se bar prave da traže politički prostor za širenje, kao što su njima uradili naprednjaci, „poslanici DS“ nastavili su da se takmiče sa liderom sopstvene stranke Zoranom Lutovcem ko je politički iskusniji. Ne shvatajući kolika je prednost ta što Lutovac nema izgled čoveka koji uživa privilegije, već sugrađanina koga možete sresti na poslu, pijaci i u komšiluku i koji je nalik biračima čiju podršku traži. Ko je možda bio ambasador, ali za razliku od pojedinih „poslanika DS“ ne uživa poslaničke privilegije unazad do 5. oktobra i to sa kakvim rezultatom? Sa rezultatom Vučićeve svevlasti.\nKoliko su „poslanici DS“ ogrezli u sopstvenoj otuđenosti od ideje demokratije, vidi se po načinu na koji zloupotrebljavaju to što im Lutovac nije samodržac kao Vučić i njegovi naprednjaci. Jer, „poslanici DS“ bili su u stanju da iskoriste trenutak kada je Lutovac na terenu, u Novom Sadu, i umesto da se sa njim dogovore o tome šta će sa pozivom Dejvida Mekalistera na međustranački dijalog u Skupštini Srbije, oni to pismo trijumfalno objavljuju na Tviteru.\nI objavljuju brže bolje i odluku da će učestvovati kao da će im neko oteti priliku da se vide sa bivšim poslanicima EP Kukanom i Flekenštajnom. „Poslanici DS“ pri tome, vrlo namerno selektivno prećutkuju da je reč o odnosima između dva parlamenta, evropskog i srpskog, te da je prvobitna prepiska bila između Maje Gojković i Mekalistera. Iste one Maje, koja im je toliko grubo izvređala najstarijeg poslanika Dragoljuba Mićunovića, u proleće 2016. kada se konstituisao ovaj saziv.\nZa to što se Mićunović protivi bojkotu i Skupštine i izbora, razlog je jasan, on je čovek svog vremena i Hladnog rata, u dubokoj starosti, za njega su izbori svetinja. Njegovim mlađim kolegama svetinja je šta – političko tržište na kome „drže“ svoje poslaničke akcije. Kao da će im išta vredeti posle proleća 2020.


Propada i treći tender za privatizaciju Instituta “Dr Simo Milošević”\nVijesti, Crna Gora\nVlada je do sada dva puta pokušala da privatizuje Institut, ali bezuspešno\nTenderska komisija za privatizaciju igalskog lječilišta „Dr Simo Milošević“ predložiće Savetu za privatizaciju da poništi taj tender, jer ni inovirane ponude francuskog Višija i srpske MK grupe nisu u skladu sa očekivanjima, saznaje Biznis plus.\nFormalan predlog Tenderske komisije još nije upućen Savetu, ali se očekuje da će se to desiti narednih nekoliko dana, sa detaljnim obrazloženjem. Viši i MK grupa su, nakon prvobitnih ponuda imale zadatak da ih poboljšaju, jer u Tenderskoj komisiji nisu bili zadovoljni finansijskim delom ponuda, ali su nove ponude takođe bile ispod očekivanja članova Tenderske komisije.\nViši je prvo ponudila oko 300.000 evra za 56,48 državnih odsto akcija Instituta Igalo, a beogradska MK grupa oko šest miliona evra. Za investicije, prema nezvaničnim informacijama, Viši je najavio oko 30-ak miliona evra, a oko 120 miliona je predviđeno za dopunske sadržaje, mada nije izvesno da će taj deo ponude biti vrednovan. MK Grupa je ponudila ulaganja od oko 20 miliona evra.\nU vrednovanju ponuda, ključni je ponuđeni investicioni program.\nKnjigovodstvena cena deonice Instituta je 159 evra, što znači da većinski paket akcija zdravstveno-turističkog centra nominalno vredi 33,4 miliona evra.\nVlada je do sada dva puta pokušala da privatizuje Institut, ali bezuspešno.


IZGRADNJA MORAVSKOG KORIDORA POČINJE 15. DECEMBRA · Kraljevo.online\nNASLOVNA VESTI IZGRADNJA MORAVSKOG KORIDORA POČINJE 15. DECEMBRA\nRadovi na izgradnji Moravskog koridora počinju 15. decembra na lokaciji u okolini Kruševca\nKomercijalni ugovor za izgradnju auto-puta E-761, deonica Pojate-Preljina Moravskog koridora, potpisan je u četvrtak. Ugovor su potpisali ministarka građevinarstva, saobraćaja i infrastrukture Zorana Mihajlović i predstavnici tursko-američkog konzorcijuma „Behtel Enka UK Limited“ Majkl Vilkinson i Mehmet Tara.\nMoravski koridor biće dugačak 112,3 kilometara, a povezaće sve veće gradove centralne Srbije između Pojata i Čačka – Kruševac, Kraljevo, Trstenik i Vrnjačku Banju.\nTa saobraćajnica povezivaće područje na kojem živi oko 500.000 ljudi, a budući autoput biće veza između dva evropska koridora – 10 i 11.\nKomercijalnim ugovorom dogovorena je cena izgradnje autoputa od 745 miliona evra.\nPredviđeni su i dodatni radovi i direktni i indirektni materijalni troškovi od 20 odsto.\nUgovorom je predviđeno da za dve godine Kruševac bude povezan s Koridorom 10, za manje od tri godine da se Kraljevo i Čačak povežu sa autoputem „Miloš Veliki“, a da kompletan projekat bude završen za četiri godine.


Posjeta pomoćnika Ministra odbrane BiH za komunikacije i informatičke sisteme bataljonu veze/brTP OS BiH\nPomoćnik Ministra odbrane BiH za komunikacije i informatičke sisteme gospodin Adnan Kulovac sa saradnicima, brigadir Radovan Bilinac ispred ZŠ OS BiH, pukovnik Milić Ristić ispred Operativne komande OS BiH i pukovnik Željko Josipović ispred brTP su dana 28.12.2021. godine u vremenskom periodu od 10:00 do 13:00 sati, posjetili kasarnu „Miloš Obilić“ Pale, sa ciljem sagledavanja stanja u jedinici po pitanju obuke i materijalno tehničkih sredstava sa kojom bataljon veze raspolaže.\nVD Komandanta bataljona veze, major Davor Nikolić je primio delegaciju na čelu sa pomoćnikom Ministra odbrane BiH za komunikacije i informatičke sisteme gospodinom Adnanom Kulovcem nakon čega je delegaciju kroz informativni brifing upoznao sa trenutnim aktivnostima u jedinici kao i planiranim aktivnostima jedinice u narednom periodu.\nPo završetku informativnog brifinga navedena delegacija je obišla kasarnu „Miloš Obilić“ Pale, gdje ih je komandant bataljona veze upoznao sa lokacijom i materijalno tehničkim sredstvima koja su dodjeljena na upotrebu bataljonu veze brTP OS BiH.\nNa kraju posjete, pomoćnik Ministra odbrane BiH za komunikacije i informatičke sisteme gospodin Adnan Kulovac se zahvalio majoru Nikoliću na dobrodošlici i svim pripadnicima bataljona veze na savjesnom i pravovremenom izvršavanju misije koja im je dodjeljena.\nMajor Davor Nikolić se zahvalio pomoćniku ministra na čestitkama i izrazio zadovoljstvo posjetom visoke delegacije ispred Ministarstva odbrane BiH i Oružanih snaga BiH.


Fajon: Možda se vratimo u Srbiju u januaru ili februaru 2020.\nDecembar 18, 2019 13:05\nPredsednica Odbora Evropskog parlamenta za stabilizaciju i pridruživanje Srbije EU Tanja Fajon izjavila je da postoji mogućnost da se evroparlamentarci vrate u Srbiju krajem januara, ili početkom februara, 2020. godine kako bi procenili tempo sprovođenja Zakljucaka i 17 obaveza usaglašenih tokom tri runde dijaloga.\n"Ali, ostavljamo konačnu ocenu o napretku u ispunjavanju obaveza o unapređenju uslova za održavanje parlamentarnih izbora posmatračkoj misiji OEBS/ODIHR i drugim međunarodnim posmatračima, uključujući Posmatračku delegaciju Evropskog parlamenta", rekla je Fajon za Danas.\n"Ali, ja slušam i razgovaram sa svim političkim akterima. Sačinili smo javni izveštaj o napretku u važnim segmentima, uključujući one koje je tražila opozicija. Takođe, rekli smo da smo mogli da postignemo i više da se uključila opozicija koja bojkotuje i da je u potpunosti iskoristila šansu koju smo ponudili u dijalogu", navela je ona.\n"Bojkoti se retko završavaju istinskim dobitima, a postoji rizik da će na gubitku biti sve strane koje žele demokratske izbore i dalje reforme kako bi se država približila EU", rekla je ona.\n"Insistiramo na tome da konkretno sprovođenje mora da bude u fokusu sada, kao i tokom izborne kampanje, kako bi se ostvarili opipljivi uslovi na terenu, naročito u domenu slobode medija", rekla je Fajon i apelovala na sve političke snage da učine sve što mogu da izbegnu bojkot izbora.\n"Ne vidim nijedan razlog zašto ne bismo dalje komunicirali, to je njihova legitimna odluka. Mogu da ih savetujem da to ne cine i da žalim zbog bojkota, što se tice Saveza, da budem precizna, a govorim i o svim drugim proevropskim snagama, ali nema razloga da prestanemo da komuniciramo", rekla je Fajon.\n"Ne samo da žalim, vec sam i veoma zabrinuta da će odsustvo tih pro-EU glasova u narednom sazivu parlamenta oslabiti demokratske temelje odnosa EU i Srbije, i postati prepreka na važnom putu ka članstvu u EU", rekla je Fajon, dodajući da je njen "glavni cilj i san" demokratska, otvorena i moderna Srbija, unutar EU, koja se bori za dostojanstvo i bolji život svih svojih građana.


Poziv za učešće na radionici: „YIHR Alumni Network Reunion – Kosovo and Serbia“ - YIHR.rs\nKroz diskusije i preispitivanje odnosa Srbije i Kosova, radionica ima za cilj da podstakne saradnju mladih ljudi i podrži izgradnju mira unutar i između naših društava. Radionica će se sastojati od predavanja, diskusija i brainstorming sesija u kojima će učesnici, koji su već jednom bili deo nekog od YIHR programa, imati priliku da sugerišu, komentarišu i predlažu novi sadržaj naših programa i aktivnosti koje su usmerene na povezivanje mladih ljudi Kosova i Srbije. Pored toga, učesnici će analizirati moć pojedinaca koji prevazilaze postojeće prepreke i njihovo učešće u procesu pomirenja.\nCilj radionice je kreiranje zajedničkog prostora u kome će 30 mladih ljudi kroz otvorenu diskusiju o rastućim izazovima koji stoje na putu procesu pomirenja ljudi sa Kosova i iz Srbije. istražiti nove oblike buduće saradnje, kao i na koji način se može osnažiti uticaj članova i članica YIHR Alumni mreže u Srbiji i na Kosovu.\nRadionica će rezultirati dokumentom zasnovanim na zajedničkim naporima svih učesnika da civilnom društvu i drugim relevantnim akterima pruže jasnu poruku šta treba da se promeni i šta je potrebno učiniti kako bi principi tranzicione pravde imali veći uticaj na naša društva. Krajnji rezultat radionice je stvaranje strategije koja bi doprinela jačanju YIHR Alumni mreže, a koja bi ponudila ideje kako svaki od članova i članica mreže može doprineti promovisanju mira kroz svoj rad i zalaganje.\nKako biste se prijavili za program, molimo vas da popunite formular koji možete pronaći ovde.\n08.04.2022 - 10.05.2022


Stranim investitorima prezentovane strateške industrije BiH - INFORMACIJA JE KAPITAL - Capital.ba\n10. maj. 2019. 10:39 Objavljeno u OSTALO\nSARAJEVO, „Istražite različite mogućnosti ulaganja i saznajte zašto se svi strani investitori slažu da je Bosna i Hercegovina prilika koja se ne smije propustiti.“ bila je misao vodilja Sesije o potencijalima za investiranje u Bosnu i Hercegovinu.\n” Ova zemlja se ne može razvijati bez podrške investitora kao što je Evropska banka za obnovu i razvoj, a mi smo u stanju da svoj razvoj kreiramo skupa s njima, u skladu sa mogućnostima države. 2019. godina je prema dosadašnjim pokazateljima počela dobro, bez obzira na turbulentnu politiku za koju se nadam da će se prevazići, te da će i politika početi da prati ekonomiju i potrebe zemlje u njenom razvoju” – izjavio je danas Mirko Šarović, ministar spoljne trgovine i ekonomskih odnosa BiH.\n” Mi smo veoma malo tržište, ali smo veoma dobri u IT-u, gdje imamo veliki potencijal. Pored toga, Bosna i Hercegovina ima jako dobru geografsku poziciju, jer je tačno na granici između Istoka i Zapada, a to nam omogućuje lakoću pružanja usluga, bez obzira na vremenske zone. Danas smo uspostavili neke vrlo važne kontakte i očekujemo da će biti ostvarene i brojne saradnje sa našim kompanijama”– izjavio je Edin Deljkić, predsjednik Upravnog odbora BIT Alijanse.\nKljučne riječi: bih, strani investitori, strateške industrije, vazno\nBranimir Muidža: Stalno smanjenje broja stanovnika obeshrabruje investicije\nJeftina radna snaga mamac za strance


Srbija ima budućnost uz studente koji pobedjuju širom sveta\nBeta 19. marta 2016. 12:45\nSrbiji nedostaju znanje i biznis planovi i zato su joj potrebne ideje poput onih sa kojima su studenti Fakulteta organizacionih nauka pobedili na prestižnom takmičenju u Kanadi, izjavio je danas premijer Srbije Aleksandar Vučić.\nKljučni razlog zašto u Srbiji nema dovoljno preduzetništva i preduzetničkog duha, nije nedostatak start-ap programa već su to neznanje i nesposobnost, rekao je premijer u zgradi vlade gde je razgovarao sa studentima i njihovom profesorkom Vesnom Damnjanović.\n„Kada pogledamo istraživanje Svetske banke vidimo da je najveći problem u budućnosti preduzetnički duh i znanje. Verujem da uz ovakve ljude Srbija ima budućnost“, rekao je Vučić.\nPremijer je rekao da će Vlada Srbije studentima sa lakoćom pomoći koliko može, i dodao da treba da se zna da kad država pomaže nikad nije malo.\nVlada će zato, kako je rekao, učiniti sve da podstakne preduzetnički duh, omogući drugačiji pristup ljudi i opštu atmosferu, kako bi se sprečio odlazak mladih, obrazovanih ljudi iz Srbije.\nOn je podsetio i da mladi odlaze i iz razvijenih zemalja, poput Francuske.\n„Nije trava manje zelena u Srbiji nego bilo gde drugde, niti su sudovi u Americi i Nemačkoj čistiji, nego oni koje peremo u našoj zemlji“, rekao je Vučić i dodao da Srbija uz znanje može da pristigne i prestigne napredne zemlje.\nPremijer je rekao da se nada da će promenom pristupa, stvaranjem bolje atmosfere koja pogoduje učenju, kreatvnosti i radu Srbija preći iz društva „u kome je nacionalni sport kukanje u društvo koje će pozitivnije gledati u budućnost i više biti posvećeno radu“.\nOsmesi i pozitivno gledanje na budućnost, koji imaju mladi sa FON-a, su ono što nam nedostaje u Srbiji, rekao je Vučić.\n„Gotovo je sa socijalističkim samoupravljanjem, sa čekanjem da neko nešto reši i ponudi“, rekao je Vučić i dodao da preduzetnički duh, „koji je u Srbiji deficit i najveća mana“, mora da se podstakne i jača kako bi zadržali mlade, posbeno one u grničnim delovima zemlje.\nTaj preduzetnički duh nam je danas potreban više nego ikada, rekao je premijer i dodao da očekuje i više projekata sa kojima bi se apliciralo za sredstva iz fonda za inovacije.\n„Potrebni su nam ljudi koji znaju kako da poseju krompir, kako da naprave oklagiju, … Evo, na primer, jedan čovek iz Ćuprije napravio je oklagiju i dasku za sečenje mesa koju IKEA prodaje širom sveta“, rekao je Vučić.\nPremijer je izrazio nezadovoljstvo što kod gradjana preovladjuje pogrešno mišljenje da država mora sve da učini, a ne da oni sami moraju da očiste ispred svog praga.\nPriču o energiji, pristupu i posvećenosti nastavio je impresijama iz fabrike Tojota.\n„Stajao sam 15 minuta pored dvojice radnika i oni, iako je bilo prirodno, nijednog trenutka nisu pogeldali u stranu, već su radili kao mašine“, rekao je premijer i ocenio da je to način na koji se postiže najveća produktivnost.\nStudenti FON, prevodjeni profesorkom Vesnom Damnjanović, pobedili su timove 11 najprestižnijih svetskih biznis univerziteta na medjunarodnom takmičenju u rešavanju poslovne studije slučaja.\nKako je rekao jedan od studenata Nemanja Jevtović studiju su izradili za 32 sata.\nNjihov originalan način predloga za unapređenje strategije, prezentacione veštine, energiju, timski rad, razumevanje tržišta Brazila i globalnog tržišta i argumentaciju predloženih rešenja za kompaniju Čili bin, prepoznali su vodeći biznismeni Kanade koji su bili u žiriju.\nStudenti su najavili da će se u Beogradu početkom aprila održati naredno takmičenje i tim povodom pozvali premijera i ministre da ga otvore.\nSastanku su prisustvovali ministri Vanja Udovičić i Srdjan Verbić koji je rekao da je razmišljanje van okvira (aut of boks), zahvaljujuči kome su studenti pobedili u Kanadi nešto u čemu su Srbi inače dobri.


Otvorena prva fabrika u MIND parku – Vučić: Ovo je ogorman dobitak za celu Srbiju | InfoKG - Gradski portal - Kragujevac - Najnovije vesti\nOtvorena prva fabrika u MIND parku – Vučić: Ovo je ogorman dobitak za celu Srbiju\n15:40 | Petak, 07 12 2018\nU okviru industrijskog kompleksa “MIND park” kod Kragujevca danas je otvorena prva fabrika “AMM Manufacturing”, koja posluje pod okrilјem “MIND grupe”. Predsednik Srbije Aleksandar Vučić je tom prilikom izjavio da je “MIND park” spas za Šumadiju, ali i ogroman dobitak za celu Srbiju, u smislu bruto domaćeg proizvoda, broja lјuda koji će da radi i plate koje će da dobijaju.\n“AMM Manufacturing” je prva fabrika koja je otvorena u okviru industrijskog kompleksa “MIND park”. Ova firma smeštena je u hali od 8.000 kvadrata, a prva proizvodnja počela je 1. novembra. Presecanjem vrpce fabriku “AMM Manufacturing” otvorili su predsednik Srbije Aleksandar Vučić i vlasnik kompanije "MIND Real Estate" Bratislav Milanović.\n“Ništa zdravije nismo mogli da dobijemo u našoj Šumadiji. Predivan dan za Kragujevac, uspešan dan za Siemens. MIND park je spas za Šumadiju, ali i ogroman dobitak za celu Srbiju, u smislu bruto domaćeg proizvoda, broja lјuda koji će da radi, plate koje će da dobijaju. Radili smo, država je 10 miliona evra uložila u infrastrukturu, uložićemo još. Mislim da je to velika vest za lјude iz Batočine, Rače, Gornjeg Milanovca, Lapova, Topole i Kragujevca. Biće posla za lјude i neverovatno je da smo ovo uspeli da završimo za sedam meseci od kada smo postavili kamen temelјac”, rekao je Vučić.\nKada je reč o broju zaposlenih i novim radnim mestima, predsednik Srbije je objasnio da u "MIND parku" trenutno radi 260 lјudi, u "Siemens-u" 600, a da će uskoro raditi ukupno 3.000. Dodaje da sa dolaskom drugih kompanija u MIND park očekuje se da će na ovom mestu biti zaposleno između 6.000 i 7.000 lјudi.\nVlasnik kompanije "MIND Real Estate" Bratislav Milanović zahvalio se svima koji su doprineli ovom projektu i dodao da su danas pokazali da nisu “livada ili Power point firma”. Naglasio je da se pored hale u kojoj je smeštena fabrika “AMM” nalaze još četiri gradilišta i da se trenutno gradi 30.000 kvadrata u MIND parku. Najavio je i da će do kraja 2019. u ovom industrijskom kompleksu biti izgrađeno više od 60.000 kvadrata, kao i da će “Siemens” sledeće godine u ovom parku početi da pravi tramvaje.\nU MIND parku, koji se prostire na oko 150 hektara, u toku je izgradnja industrijske zone, gde će, osim fabrika, biti smešteni edukacioni i inženjerski centar, vrtić, dom zdravlja, kantina, sportski centar, kao i aerodromska pista.\nPremijerka Srbije Ana Brnabić je na svečanom otvaranju najavila planove Vlade za Kragujevac i dodala da je razgovarala sa ljudima iz Milanović inženjeringa oko daljih aktivnosti vezanih za otvaranje Naučno-tehnološkog parka u okviru MIND parka. Brnabićeva je rekla i da će sredinom februara sledeće godine u Kragujevcu uručiti prve ključeve za stanove za malde naučnike i istraživače. Nada se da će do juna 2019. u našem gradu početi izgradnja najmodernijeg Data centra.\nInfoKG 7 dana: Stevanović, praksa, Milanović, gimnazijalci, kontejneri, Zepter, stanovi, protest... 10:00


Naslovna » Izlasci » Drugi međunarodni karneval u Rakovici\nNeko drugi 28. mart 2014. Izlasci Komentari su isključeni na Drugi međunarodni karneval u Rakovici\nNa manifestaciji će biti oko 2.000 učesnika podeljenih u više od 40 karnevalskih grupa. Ove godine učestvovaće i karnevalske grupe iz Makedonije (Strumica, Prilep), Crne Gore (Budva), Hrvatske (Bol, Rijeka, Ludberg), Slovenije (Ptuj, Dornava) i Italije (Venecija). Svoju grupu na Rakovičkom karnevalu imaće i Ambasada Malezije u našoj zemlji.\nPredviđeno je da se karnevalska povorka kreće delom Ulice patrijarha Joanikija (od palačinkarnice „Olala“ do „Mekdonaldsa“ na Vidikovcu), gde će proći pored tri postavljene bine. Rakovički karneval je jedina manifestacija te vrste u prestonici i već prošle godine privukao je više od 20.000 posetilaca iz Rakovice i Beograda. Očekuje se da će ove godine poseta biti još veća jer je karneval već posle prve godine postao prepoznatljiv brend opštine.\nOpština Rakovica je za organizaciju prošle godine dobila priznanje Federacije evropskih karnevalskih (FECC), koja je primila Rakovicu u svoje članstvo. Predstavnici FECC-a i ove godine biće gosti opštine. Prošle godine trijumfovala je grupa „Deset ljutih gusara“, koju su činili mališani iz Predškolske ustanove „Rakovica“. Drugo mesto pripalo karnevalskoj grupi „Zujalice“, u kojoj su bili učenici OŠ „Ivo Andrić“. Treće mesto osvojili su učenici Srednje ekonomske škole u Rakovici, koji su na karnevalu nastupili pod imenom „Diznijevi junaci“. (Beoinfo)\nTagovidub izlasci karneval manifestacije rakovica vesti\nPrethodni Mini BG vesti: Svi za Vuk, Demo Masters 17, Dixon…\nSledeći Intervju: Nevidljivi čovek


Beta 7. maja 2020. 15:30\n„EU je tolerisala Srbiji mnoge stvari koje nisu u skladu sa evropskim principima, ali to vreme je prošlo i sada će na delu biti princip štapa i šargarepe: ako Srbija ispuni evropske uslove, dobiće sredstva za oporavak ekonomije. Više neće biti gledanja kroz prste“, rekao je danas Popov.\nIstovremeno, dodao je on, EU će morati da nastavi proces unutrašnjih reformi, kako bi napravila mehanizme da se eliminišu pojave kršenja evropskih principa, poput onih u Madjarskoj.\n„Kriza u EU je dala krila stabilokratiji, uz logiku ‘samo neka se ne puca’. Ali su sada neke stvari došle do ivice pucanja pa u našem regionu imamo gomilu otvorenih pitanja kao zapaljivo gorivo za moguće sukobe“, ocenio je Popov.\nPrema njegovim rečima, od 2012. godine, kada se promenila vlast u Srbiji a potom i u Hrvatskoj, stvari su „krenule nizbrdo“ pa je od tada do danas u obe zemlje na delu revizija istorije, veličanje ratnih zločinaca iz devedesetih i kvislinga iz Drugog svetskog rata kao heroja.\nOn je ocenio da je problem u Srbiji što ne postoje organizovane političke snage koje bi mogle da artikulišu nezadovoljstvo gradjana.\n„Ove opozicione snage u zbiru ne mogu da dovedu do radikalnih promena, i da se maknemo sa crne liste Fridom hausa, i da naši gradjani žive pristojno, a ne da doživljavaju razna poniženja“, rekao je Popov.\nIzvršna direktorica Gradjanskih inicijativa Maja Stojanović ocenila je da je i vanredno stanje u Srbiji pokazalo da je sloboda informisanja i dalje najugroženija, bez obzira što u vreme pandemije informacije znače život.\n„Dešavalo se da krizni štabovi nisu uopšte komunicirali sa pojedinim medijima i birali su medije kojima hoće da daju izjave“, kazala je Maja Stojanović i dodala da je na lokalu situacija mnogo gora nego u većim gradovima.\nMaja Stojanović je dodala da je inicijativa da se utvrde činjenice o bakljadama podneta Zaštitniku gradjana i on je najavio da će pokrenuti postupak.\nPrema njenim rečima, ukoliko ne bude pritiska gradjana, ne možemo očekivati da institucije bolje reaguju.\nNDNV je serijal emisija „NDNV Media Hub“ pokrenuo početkom aprila povodom privodjenja novinarke portala Nova.rs i članice Upravnog odbora NDNV-a Ane Lalić.


Novi modeli ajfona u prodaji\nNovi modeli ajfona - 5S (levo) i 5C\nU Eplovim prodavnicama širom sveta od danas se prodaju dva nova modela mobilnih telefona, ajfon 5S i 5C.\nKao i obično, hiljade ljudi su počeli da formiraju redove veče pred otvaranje prodavnica, a oni koji nisu želeli da stoje u dugačkim redovima mogli su da naruče novi model ajfona putem interneta počevši od 3 ujutru.\nNova generacija ajfona napravljena je u dve verzije - 5S i jeftiniji model 5C koji će moći da se kupi u pet boja - plavoj, zelenoj, roze, žutoj i beloj, a početna cena je 99 dolara sa godišnjim ugovorom za mobilnog provajdera. Bez ugovora, telefon košta 549 dolara. Početna cena skupljeg ajfona 5S iznosi 199 dolara uz ugovor.\nJedna od malobrojnih novina na novom ajfonu 5S jeste da će senzori prepoznavati otiske prstiju vlasnika, te za njegovo otključavanje više neće biti potrebna lozinka. Takođe se očekuje da će procesor biti brži nego u prethodnim generacijama Eplovih mobilnih telefona.\nAnalitičari kažu da bi Epl mogao da proda do 6 i po miliona ajfona do kraja vikenda. Kada je prošle jeseni predstavljen ajfon 5, Epl je tokom prvog vikenda prodao 5 miliona telefona.


Krivične prijave za ubistvo petorice Makedonaca - 24sata.rs\nKrivične prijave za ubistvo petorice Makedonaca\n02.05.2012. - 14:50\nMakedonska policija podnela je krivične prijave protiv pet osoba koje sumnjiči za terorizam zbog ubistva pet Makedonaca sredinom aprila kod jezera blizu Skoplja, saopštila je danas ministarka unutrašnjih poslova Gordana Jankulovska.\nJankulovska je na konferenciji za novinare rekla da su dvoje osumnjičenih u bekstvu, javila je makedonska agencija MIA.\nPred istražnog sudiju u Skoplju jutros je radi saslušanja izvedeno 20 radikalnih islamista, uhapšenih juče u policijskoj akciji "Monstrum", koji se sumnjice za učešće u ubistvu petorice muškaraca kod Smiljkovskog jezera 12. aprila.\nOsumnjičeni su u toku nočhi sašlušavani od strane policijskih inspektora u nekoliko policijskih stanica u Skoplju.\nMakedonska ministarka unutrašnih poslova Gordana Jankulovska izjavila je juče da se pretpostavlja da se među uhapšenima, od kojih su većina makedonski državljani, nalaze i počinioci tog zlodela, a neki od njih se terete za krivično delo terorizma.\nPrema informacijama policije, pripadnici su radikalnih islamističkih grupa, a neki od njih su bili na bojištima u Avganistanu i Pakistanu protiv međunarodne koalicije koju vodi NATO.\nJučerašnja akcija makedonske policije, u kojoj je učestvovalo oko 800 pripadnika MUP-a, jedna je od najsloženijih operacija makedonskih snaga reda do sada. Tokom pretresa u 26 objekata u selima i naseljima u Skoplju i okolini pronađena je velika količina oružja i u toku su veštačenja da bi se utvrdilo da li je neko od njih korišćeno direktno u petostrukom ubistvu.\nRadikalni islamisti uhapšeni su na bazi materijalnih dokaza koji su sakupljeni. Povezane teme:\nubistvo Islamisti Makedonija Skoplje Verzija za štampu


„Lomonosov“ među 100 najboljih u svetu - 05.08.2019, Sputnik Srbija\nMoskovski državni univerzitet „Lomonosov“ našao se među 100 najboljih univerziteta sveta po kvalitetu obrazovanja prema verziji Centra za svetsko rangiranje... 05.08.2019, Sputnik Srbija\n08:02 05.08.2019 (Osveženo: 00:52 26.08.2021)\n© Sputnik / Maxim Blinov / Uđi u foto-galerijuZgrada univerziteta "Lomonosov"\n„Lomonosov“ je zauzeo 95. mesto na rejting-listi najboljih univerziteta sveta. Između ostalog, po potražnji diplomaca na tržištu rada univerzitet se našao na 348. mestu, po kvalitetu naučno-profesorskog sastava na 174, a po nivou naučne delatnosti na 249. mestu. Po sveobuhvatnim pokazateljima, univerzitet je zauzeo 222. mesto na rang-listi.\nMeđu 2.000 najboljih univerziteta sveta našlo se još 18 ruskih univerziteta, uključujući Moskovski fizičko-matematički, Peterburški državni univerzitet, Novosibirski i Tomski državni univerzitet.\nCentar za svetsko rangiranje univerziteta ocenjuje univerzitete na osnovu sedam pokazatelja: po kvalitetu obrazovanja, potražnji za diplomcima na tržištu rada, kvalitetu naučno-profesorskog sastava, nivou naučne delatnosti, kvalitetu objavljenih radova, autoritetu i citiranosti.


Susret Dačića i Harčenka\nSedma sednica Nadzornog odbora za izbornu kampanju\nNadzorni odbor za izbornu kampanju održao je 14. aprila 2022. godine sedmu sednicu na kojoj je razmatrao zahteve upućene tom odboru u vezi kršenja predizborne tišine i ugrožavanja načela ravnopravnosti.\nObraćanje predsednika Narodne skupštine Ivice Dačića na komemoraciji povodom smrti Dušana Čkrebića\nPredsednik Narodne skupštine Ivica Dačić obratio se danas u Narodnoj skupštini, na komemoraciji povodom smrti nekadašnjeg predsednika Predsedništva SR Srbije Dušana Čkrebića.\nNajava obraćanja predsednika Narodne skupštine na svečanom otvaranju Beogradske konferencije pravnika\nObaveštavamo vas da će se predsednik Narodne skupštine Republike Srbije Ivica Dačić obratiti, u petak, 15. aprila 2022. godine, na svečanom otvaranju Beogradske konferencije pravnika, u centralnom holu Doma Narodne skupštine, Trg Nikole Pašića 13, sa početkom u 17.00 časova.\nPredsednik Narodne skupštine primio ambasadora Australije u Srbiji\nPredsednik Narodne skupštine Ivica Dačić primio je danas u kurtoaznu posetu ambasadora Australije Danijela Emerija.\nPredsednik Narodne skupštine se upisao u knjigu žalosti povodom smrti nekadašnjeg predsednika Predsedništva SR Srbije Dušana Čkrebića\nPredsednik Narodne skupštine Republike Srbije Ivica Dačić, upisao se u knjigu žalosti povodom smrti Dušana Čkrebića, nekadašnjeg predsednika Predsedništva SR Srbije.\nKomemoracija povodom smrti Dušana Čkrebića\nObaveštavamo vas da će u četvrtak, 14. aprila, biti održan komemorativni skup povodom smrti Dušana Čkrebića, nekadašnjeg predsednika Predsedništva SR Srbije.\nNajava sastanka predsednika Narodne skupštine sa ambasadorom Australije u Srbiji\nPredsednik Narodne skupštine Ivica Dačić sastaće se u četvrtak, 14. aprila, sa ambasadorom Australije Danijelom Emeriem.\nPredsednik Narodne skupštine primio ambasadora Arapske Republike Egipat\nPredsednik Narodne skupštine Republike Srbije Ivica Dačić primio je danas u kurtoaznu posetu ambasadora Arapske Republike Egipat Basela Salaha Mustafu Ahmeda.\nNajava sastanka predsednika Narodne skupštine sa ambasadorom Egipta u Srbiji\nPredsednik Narodne skupštine Ivica Dačić održaće, u utorak, 12. aprila 2022. godine, sastanak sa ambasadorom Egipta u Srbiji Baselom Salahom.\nPredsednik Narodne skupštine primio ambasadora Države Katar u Republici Srbiji\nPredsednik Narodne skupštine Ivica Dačić primio je danas u kurtoaznu posetu ambasadora Države Katar u Republici Srbiji Farisa Rumija Al Naima.\nPetak, 8. april 2022.\nDačić uputio telegram saučešća povodom smrti Dušana Čkrebića\nPredsednik Narodne skupštine i Socijalističke partije Srbije Ivica Dačić uputio je izraze saučešća porodici i prijateljima povodom smrti Dušana Čkrebića, nekadašnjeg predsednika Predsedništva Srbije, predsednika Skupštine Srbije i predsednika CK Saveza komunista Srbije:\nNajava sastanka predsednika Narodne skupštine sa ambasadorom Države Katar\nObaveštavamo vas da će se predsednik Narodne skupštine Republike Srbije Ivica Dačić sastati, u ponedeljak, 11. aprila 2022. godine, sa ambasadorom Države Katar Faresom Rumijem al Nuaimijem.\nPredsednik Narodne skupštine primio ambasadora Švajcarske Konfederacije\nPredsednik Narodne skupštine Ivica Dačić primio je danas u posetu ambasadora Švajcarske Konfederacije Ursa Šmida.\nČetvrtak, 7. april 2022.\nPredsednik Narodne skupštine primio novog ambasadora Brazila\nPredsednik Narodne skupštine Ivica Dačić primio je danas u kurtoaznu posetu novog ambasadora Brazila Žoze Maura da Fonseka Kostu Koutu.\nNajava sastanka predsednika Narodne skupštine sa ambasadorom Švajcarske Konfederacije\nObaveštavamo vas da će se u petak, 8. aprila 2022. godine, predsednik Narodne skupštine Republike Srbije Ivica Dačić sastati sa ambasadorom Švajcarske Konfederacije Ursom Šmidom.\nNajava sastanka predsednika Narodne skupštine sa ambasadorom Savezne Republike Brazil\nObaveštavamo vas da će se predsednik Narodne skupštine Republike Srbije Ivica Dačić sastati, u četvrtak, 7. aprila 2022. godine, sa ambasadorom Savezne Republike Brazil Žozeom Maurom da Fonseka Kosta Koutom.\nUtorak, 5. april 2022.\nPredsednik Narodne skupštine Ivica Dačić sastao se sa paratriatloncem Hadži Lazarom Filipovićem\nNa veliku želju paratriatlonca Hadži Lazara Filipovića, predsednik Narodne skupštine Republike Ivica Dačić sastao se danas sa njim u prostorijama parlamenta.


Vesti online / Vesti / Ex YU / Federacija BiH od danas u finansijskoj blokadi\nFederacija BiH od danas u finansijskoj blokadi\nFederacija BiH od danas je zvanično u finansijskoj blokadi zbog neusvajanje budžeta za ovu godinu, što bi, kako se procenjuje, moglo da ima nesagledive posledice, pre svega po građane.\nBudžet za 2019. godinu ranije je dobio podršku u Zastupničkom domu Parlamenta Federacije BiH, ali ne može da stupi na snagu sve dok ga ne potvrdi Dom naroda Parlamenta FBiH na čijem čelu se nalazi Lidija Bradara iz HDZ-a.\nFederacija BiH nije usvojila ni odluku o privremenom finansiranju koja bi mogla da osigura servisiranje rashoda do 31. marta 2019. godine. Za usvajanje te odluke potrebna je takođe saglasnost oba doma Parlamenta Federacije.\nPosledice neće osetiti jedino penzioneri, budući da je direktor Federalnog zavoda za penzijsko-invalidsko osiguranje Zijad Krnjić potpisao nalog za isplatu januarskih penzija, napominjući da bi problemi mogli da nastanu ukoliko u februaru ne bude usvojen budžet.\nBosna se sprema za istraživanje svemira?\nSve ostale kategorije mogle bi da osete posledice već u februaru, pa je tako ministar za pitanja boraca i invalida odbrambeno-oslobodilačkog rata Salko Bukvarević poručio da zbog neusvajanja budžeta nema isplata boračkoj kategoriji, prenosi sarajevski portal "Kliks".\nPoljoprivrednici su najavili da će, ukoliko do kraja ove sedmice ne bude usvojen budžet Federacije BiH za 2019. godinu, izaći na ulice i blokirati centrale političkih stranaka i zgradu Ureda visokog predstavnika međunarodne zajednice (OHR) u BiH.\nUred visokog predstavnika (OHR) u BiH i ambasade SAD i Nemačke ranije su se oglasile saopštenjem za javnost u kojem su naveli kako stari saziv Doma naroda Parlamenta FBiH na čelu s Lidijom Bradarom nema legitimitet da usvoji bilo koji zakon.\nS tim stavom složila se i Lidija Bradara, koja je odlučila da ne sazove sednicu Doma naroda Parlamenta FBiH, poručujući kako nema potrebe za panikom, jer se neće dopustiti da bilo ko trpi.\nOve sedmice delegati iz reda bošnjačkog naroda u Domu naroda Parlamenta FBiH uputili su Lidiji Bradari zahtev za sazivanje vanredne sednice federalnog organa zakonodavne vlasti, a na kojoj bi razmatrali budžet za 2019. godinu, preneo je Tanjug.\nU obrazloženju su naveli da je Lidija Bradara dužna da sazove sednicu u roku kraćem od 14 dana, te da zahtev za sazivanje vanredne sednice upućuju kako bi sprečili ekonomski kolaps u entitetu FBiH zbog neusvajanja predloženih akata u Domu naroda Parlamenta FBiH.\nEX YU Odustati od politike u Bosni je nemoguće\nEX YU Dodik: U toku pokušaj da se izazove egzodus Srba\nEX YU Bosanac dobio sedam godina!


Gilles Peterson feat. MC Zinger\nMalo šta toliko pokreće beogradsku clubbersku elitu kao što je nagoveštaj još jedne celonoćne muzičke avanture sa Gilles Petersonom uživo, 24. aprila u Domu Omladine!\nNjegove žurke su najdugovečnije žurke nekog stranog disk džokeja u istoriji beogradskog klupskog života. Njihova verovatna tajna je u neponovljivo toploj i intimnoj atmosferi koju danas na sceni kreira jedino Gilles sa svojim šarmerskim najavama i upadicama između pesama. Žurke Gilles Petersona su kao kućne zabave na javnom mestu!\nNe želite da propustite iz više razloga ovaj neodoljivi spektakl miksa zdravih house ritmova, brazilskih batucada, rare groovea, modernog soula - ne samo da ćete na tom događaju posle duže vremena sresti drage prijatelje obučene najlepše i u najboljem raspoloženju, nego ćete uvek čuti selekciju najbolje nove muzike, prošaranu sa par pesama uz koje ste se ko zna kad zaljubljivali. Uvek raspoloženi Gilles ume da iznenadi i najvećeg poznavaoca nekom zaboravljenom pesmom, ume da obraduje brzim ritmovima i onog ko se slučajno zadesio, ume da zasmeje i najciničnijeg, ume da pokrene na ples i najvećeg kulera.


Pale: Uroš Ćeklić predsjednik 22. Konferencije beba - FILTER\nPale: Uroš Ćeklić predsjednik 22. Konferencije beba\nU Palama je večeras održana 22. Konferencija beba na kojoj je izabrano tročlano predsjedništvo. Novoizabrani predsjednik je Uroš Ćeklić, a Dušan Petrović i Sara Kaluđerović su potpredsjednici ove konferencije za 2021. godinu. Na „Konferenciji beba“ ukuno je učestvovalo 220 beba.\nPredsjednik, najmlađa prisutna beba, Uroš Ćeklić rođen je 15.06.2021. godine.\nPrvi potpredsjednik, najstarija beba na konferenciji, Dušan Petrović rođen je 28.06.2019. godine.\nDrugi potpredsjednik, druga najmlađa beba, Sara Kaluđerović rođena je 14.06.2021. godine.\nTanja Ćeklić, majka Uroša Ćeklića, zahvalila se opštini na prigodnim poklonima i na lijepoj organizaciji manifestacije koja ukazuje na značaj porodice u društvu.\n„Ova konferencija, za nas, predstavlja, prije svega, zdravlje, jer promoviše mladost, porodicu, uspjeh, naravno, porodični. Nadamo se da će narednih godina ova konferencija biti i masovnija i da će se bebe rađati. Htjela bih da pozdravim sve učesnike ove konferencije i da svima poželim zdravlje i sreću u narednom periodu“, istakla je majka najmlađe bebe.\nRadovan Stanišić, ovogodišnji je dobitnik nagrade za višečlanu porodicu sa četvero djece. Zahvalio se načelniku i svim organizatorima, kao i učesnicima manifestacije.\n„Mislim da je ovo jedna prelijepa manifestacija gdje vidimo da se veći značaj daje porodici kao jednom od beskrajno najvećih vrijednosti u našem društvu“, dodao je Stanišić.\nDirektor Kulturnog – sportskog centra Pale, Slavka Brezo istakla je da je ova 22. tradicionalna manifestacija „Konferencija beba“ jedna od najmasovnijih konferencija , te da je ukupno bilo 220. prijavljenih beba. Učesnici na na manifestaciji ali i svi prisutni imali su priliku da se zabave na večerašnjoj konferenciji koja je imala bogat, zabavni program za najmlađe.\n„Glavni cilj ove manifestacije jeste promovisanje porodice kao osnovne ćelije društva. Iskoristiću priliku da se zahvalim svim sponzorima bez kojih ova manifestacija ne bi ni uspjela, i našem generalnom sponzoru opštini Pale“, istakla je Brezo.\nNačelnik opštine Pale Boško Jugović istakao je da opština Pale podržava pronatalitetnu politiku kroz razne aktivnosti.\n„Ako na nešto posebno možemo da budemo ponosni, mi u opštini Pale, onda je to ova konferencija beba koja je ustanovljena baš u Palama, prije 22 godine, i mnoge opštine, vođene našim primjerom, to rade. Opština Pale, prije svega, podržava pronatalitetnu politiku kroz razne aktivnosti: jednokratna novčana pomoć za rođenje prvog, drugog, trećeg djeteta, pomoć porodicama sa četvoro i više djece, pomoć pri vantjelesnoj oplodnji i na sve druge načine pokušavamo da nas bude više“, rekao je Jugović.\nOn je čestitao svim dobitnicima nagrada na večerašnjoj konferenciji, kao i tročlanom predsjedništvu i porodici sa četvoro i više djece.\nManifestacija „Konferencija beba“ nastala je u Palama davne 1999. godine, kada su par očeva osmislili ovu manifestaciju i predočili tadašnjem rukovodstvu Kulturnog centra „Pale“, a danas se obilježava u gotovo svim lokalnim zajednicama Republike Srpske.\nPrethodna Strijelci “Glasinca” treći u ligi pionira Srpske\nSledeća U Istočnoj Ilidži danas ”Konferencija beba”


Doprinos Coca-Cole ekonomiji BiH | Šta Ima\nDoprinos Coca-Cole ekonomiji BiH\nUkupna vrijednost direktnog i indirektnog uticaja Coca-Cole u obliku plata, poreza i dobiti u prošloj godini iznosila je 186 miliona KM, što čini 0,5 odsto BDP-a BiH. Pored toga, Coca-Cola direktno stvara 40 miliona KM dodane vrijednosti, odnosno svaka marka koju stvara Coca-Cola podržava stvaranje još četiri KM dodane vrijednosti u bosanskohercegovačkoj ekonomiji. Takođe Coca-Cola indirektno podržava još 146 miliona KM u ekonomiji BiH.\nOvo su neki od ključnih zaključaka treće Studije o socio-ekonomskom uticaju Coca-Cole u BiH u prošloj godini, koja je prvi put virtuelno predstavljena danas pred predstavnicima relevantnih institucija, vladinog i nevladinog sektora, Stašom Košarcem, ministrom spoljne trgovine i ekonomskih odnosa BiH, predstavnicima akademije, poslovnih udruženja, zajednice poslovnih partnera te medija.\nOva kompanija direktno i indirektno podržava stvaranje 97 miliona KM poreskih prihoda države, odnosno 52 odsto ukupnog doprinosa dodane vrijednosti Coca-Cole u BiH su porezi. Staša Košarac, ministar spoljne trgovine i ekonomskih odnosa BiH, rekao je da ulaganja velikih kompanija, poput Coca-Cole, imaju dalekosežan uticaj na naše društvo i ekonomiju, te da je jedan od najvažnijih parametara zapošljavanje, ali da ima još mnogo toga što čini doprinos Coca-Cole.\nNakon predstavljanja rezultata studije koja objašnjava Coca-Colin doprinos bh. privredi, te uticaj njenog dugogodišnjeg poslovanja u BiH na napredak društva u cjelini, održana je i panel diskusija u kojoj su učestvovali Aida Soko, ekonomska ekspertica i savjetnica premijera FBiH, Vjekoslav Vuković, predsjedavajući Spoljnotrgovinske komore BiH, Nihad Imširović, izvršni direktor Konzuma B-H i Rajko Lazić, generalni sekretar društva Crvenog krsta/križa BiH.\nUčesnici panel diskusije razgovarali su o tome šta poslovanje Coca-Cole donosi ekonomiji BiH, šta njenim poslovnim partnerima i svima koji se nalaze u Coca-Colinom dobavljačkom lancu, koliko je za društvo bitno imati kompanije koje nisu tu samo zbog vlastite dobiti, već i dobiti zajednice u kojoj posluju.\nPrvu ovakvu studiju Coca-Cola je izradila i predstavila javnosti 2015. godine, a ovo je prvi put da su rezultati objavljeni putem virtuelne konferencije. Takođe, ovo je prvi događaj koji je Coca-Cola organizovala od početka pandemije virusa korona.\nNadzorni odbor nije poslušao Vladu\nOporavak privrede primarni cilj


Lončar: Srpsko zdravstvo će za tri godine biti najbolje u regionu\n► Lončar: Srpsko zdravstvo će za tri godine biti najbolje u regionu\nMinistar zdravlja Zlatibor Lončar izjavio je da mu je cilj da dodatno unapredi zdravstvo u Srbiji, ali ne tako što će u sistem uključiti privatnike.\n"Zdravstveni sistem će u naredne dve do tri godine biti najbolji u regionu", rekao je Lončar u intervjuu za nedeljne Novosti u kome je naveo i da će niški klinički centar biti gotov do kraja godine kao i da uskoro počinje najveće sređivanje bolnica u Srbiji u poslednjih pola veka.\nPrema njegovim rečima, najlakše bi bilo da se u sistem zdravstva uključe privatnici, ali prethodno stvari moraju da se postave na svoje mesto i da se kaže da li Srbija želi da ima privatno ili državno zdravstvo.\nLončar je naveo da mu je cilj da dodatno unapredi državno zdravstvo, da ga odbrani, jer je to jedini način da svi, i oni koji nemaju novac i koji imaju da plate, mogu da se leče.\nMinistar je naveo da je svestan da će takav njegov stav kritikovati oni koji su najzainteresovaniji za deo kolača od dve mlijare evra koliko je u zdravstvenoj kasi na godišnjem nivou.\nCilj ministarstva je i da ravnomerno razvija zdravstvo u celoj Srbij, rekao je Lončar i dodao da ne želi elitističke centre u Srbiji.\nsrpsko zdravstvo /\nnajbolje u reginu\nMinistar zdravlja Zlatibor Lončar izjavio je danas da će se predlogom novog Zakona o presađivanju ljudskih organa i Zakona o ljudskim ćelijama i tkivima rešiti loša praksa iz prošlosti,...\nMinistar zdravlja Zlatibor Lončar najavio je da će sutra biti održana prva sednica novoformirane komisije za borbu protiv narkomanije u školama na kojoj će tim sastavljen od predstavnika...\nMinistar zdravlja Zlatibor Lončar izjavio je danas u Subotici da bi građani u naredne dve do tri godine mogli biti zadovoljni stanjem u zdravstvu, i dodao da bi do tada Srbija mogla da postane...\nLončar: Problem pravljenja i upotrebe sintetičkih droga biće tema u Vladi\nMinistar zdravlja Zlatibor Lončar izjavio je danas da će problem pravljenja i upotrebe sintetičkih droga izneti pred Vladu, koja treba da nađe, kako je istakao, "odgovor protiv onih koji...


Autor: Predrag Kukolj 07/06/2019\nZbog saobraćajne nezgode obustavljen je saobraćaj na autoputu A-1 Vlakovo-Lepenica. U toku je obavljanje policijskog uviđaja.\nU većem dijelu naše zemlje vremenski uvjeti ovoga jutra su povoljni i saobraća se po pretežno suhom kolovozu.\nNa brojnim dionicama u toku su radovi na redovnom održavanju ili na potpunoj rekonstrukciji, tako da apelujemo na vozače da poštuju privremeno postavljenu saobraćajnu signalizaciju i ograničenje brzine na tim dionicama.\nZbog radova u tunelu Vranduk II, na magistralnom putu M-17 Zenica-Nemila, saobraća se naizmjenično, jednom trakom. Tokom dana, zbog pojačanog prometa vozila na ovoj dionici, dolazi do formiranja dužih kolona u oba smjera.\nOd ostalih puteva sa aktuelnim radovima izdvajamo magistralne puteve: Srebrenik-Orašje, Olovo-Kladanj-Vlasenica, Semizovac-Vogošća, Stolac-Neum, Tarčin-Konjic, Cazin-Srbljani-Bosanska Krupa, Ustiprača-Goražde-Ustikolina, kao i magistralni put M-5 u Jajcu i M-17 u Mostaru.\nVečeras od 19 do 19:45 sati zbog održavanja manifestacije „Matursko veče“ vozila će saobraćati usporeno na magistralnom putu M-4 Doboj-Tuzla, na dionici Brijesnica Velika-Brijesnica Mala.\nDani vikenda su pred nama tako da očekujemo pojačan promet vozila, kako na putevima u našoj zemlji, tako i na graničnim prelazima.


Novi Sad: Tokom prethodnog dana čak 10 saobraćajnih nesreća - Društvo - Dnevni list Danas\nPočetna » Vesti » Društvo » Novi Sad: Tokom prethodnog dana čak 10 saobraćajnih nesreća\nA. D. M.12.05.2022. 14:23\nTokom prethodnog dana, u Južnobačkom okrugu dogodilo se 12 saobraćajnih nesreća u kojima su jedna osoba teže i tri lakše povređene, od čega se u Novom Sadu dogodilo 10 saobraćajnih nesreća, u kojima su tri osobe lakše povređene.\nUkupno je sankcionisano 252 slučaja ugrožavanja bezbednosti u saobraćaju, isključeno devet vozača i dva vozila. Dva vozača su zadržana, jedan zbog vožnje pod dejstvo alkohola, a drugi zbog ponavljanja prekršaja.\nOni će uz krivičnu prijavu biti privedeni nadležnom prekršajnom sudiji, saopštila je novosadska policija.\nJužnobački okrugKaznePolicijaSaobraćajne nesrećeugrožavanje bezbednosti u saobraćajuNovi Sad\nDruštvo • 10.06.2022. 10:34\nNovi Sad: Jedna osoba poginula u saobraćajnim nesrećama tokom prethodnog dana\nDruštvo • 02.06.2022. 13:54\nNovi Sad: Za jedan dan isključeno 14 vozača i pet vozila iz saobraćaja\nDruštvo • 24.05.2022. 14:44\nZa jedan dan isključeno čak 15 vozača iz saobraćaja u Novom Sadu i okolini


Zapadni Balkan se vratio u žižu interesovanja EU, no još uvijek u Uniji ima zemalja koje nisu za proširenje, a i dinamika napredovanja zemalja regije na evropskom putu je različita, te je put neizvjestan, rečeno je, između ostalog, na konferenciji u Sarajevu pod nazivom Evropska unija (EU) i Zapadni Balkan – Kretanje istim putem ili razilaženje. Konferencija je upriličena u sklopu austrijskog predsjedavanja nad Vijećem EU.\nEU je u februaru ove godine ponudila novu Strategiju proširenja na Zapadni Balkan. Poznavaoci politike EU kažu da je Unija time pokazala da je čvrsto opredijeljena za proširenje. Uprkos tome, mnogi ocjenjuju da su još uvijek jake struje unutar EU koje nisu za dalja proširenja.\nDirektorica Vanjskopolitičke inicijative BiH Lejla Ramić Mesihović smatra da bolje alternative od EU za zemlje Zapadnog Balkana nema.\n"Sve veći broj zemalja u EU je umoran od proširenja a, s druge strane, Zapadni Balkan je umoran od reformisanja. Evropska unija je prilično svjesna da ne može dopustiti da ovdje ima jednu nepokrivenu zonu praktično unutar teritorije EU, da ima i teritorijalni i politički i pravni diskontinuitet na ovom području, a mi sa Zapadnog Balkana realno nemamo kvalitetnu alternativu onome što nose evropske integracije sobom", ocjenjuje Ramić Mesihović.\nRamić Mesihović za 'Zašto': BiH u balonu samoobmane o evropskim reformama\nCrna Gora najviše je odmakla u ispunjavanju uslova EU, otvorivši 30 od 33 poglavlja. Srbija takođe korača krupnim koracima, ispunjavajući zadatke Evropske komisije. Albanija i Makedonija su na dobrom putu.\nBosna i Hercegovina je u začelju, ističe austrijski ambasador u BiH Martin Pammer, što zbog specifičnosti zbog ustava, što zbog deklerativnog opredjeljenja bh. političara za evropski put.\n"BiH je poseban slučaj i zbog svog ustava i zbog izbora koji se ovdje održavaju svake dvije godine. Mi i sada 7. oktobra imamo izbore. Izbornu kampanju ne bih da komentarišem, niti šta se govori, niti šta se dešava, samo mislim da treba smanjiti nacionalističku retoriku, a da se više govori o reformama i o tome šta je neophodno uraditi za napredak u ovoj državi koja svakako ima mnogo potencijala. Volio bih da se iskrenije priča o tome", riječi su Pammera.\nOsim pojedinačnog uspjeha ili neuspjeha svake zemlje da se reformiše prema evropskim standardima, jedan od ključnih uslova je i stabilnost i saradnja između zemalja na evropskom putu. I dalje prevladavaju politička umjesto ekonomskih pitanja, kaže Simonida Kacarska, direktorica Instituta za evropske politike iz Makedonije.\n"Kod nas su stvari počele naopako, počeli smo prvo pričati o političkim pitanjima, a tek u posljednje vrijeme o ekonomskoj saradnji i zajedničkom tržištu. Mi moramo u principu raditi na ekonomskoj integraciji prije svega. Sad je pitanje imamo li mi političke elite koje mogu da gledaju 15 godina unaprijed i vide ovaj region u EU i da nama trebaju ekonomske integracije zato što drugačije ne možemo preživjet ili one koji vide ne dalje od naredne dvije godine koliko im eventualno traje mandat", ističe Simonida Kacarska.\nDakle, ekonomska, ali svaki vid druge saradnje u regiji prioritet je EU, koja je još davno poručila da ne želi uvoziti ničije probleme. No, iako ima pomaka u regionalnoj saradnji nema još uvijek volje za rješavanjem ključnih otvorenih pitanja, ocjenjuje Osman Topčagić, bivši šef Misije Bosne i Hercegovine pri EU u Briselu.\n"Kao što je pitanje bh. granice sa Srbijom koja je u cjelini bila dogovorena osim na dva mjesta gdje je trebalo još dogovarati i onda se to pitanje ostavi po strani i stoji tako po deset i više godina ili sa Hrvatskom gdje je dogovorena granica, parafirano, potpisano, krenulo se u proces ratifikacije i onda je sve zaustavljeno i više ne znamo zbog čega se čeka", kaže Topčagić.\nU posljednje vrijeme, dodaje Topčagić, aktuelizirano je pitanje granice između Srbije i Kosova, a ranije je nastao problem između Slovenije i Hrvatske.\n"Iako su pozicije različite, jer su neke od ovih zemalja u EU, postavlja se pitanje da li je moguće riješiti ove probleme ili se koristi članstvo u EU ili bolje pozicije od drugih za ostvarivanje vlastitih interesa", pojašnjava Osman Topčagić.\nS druge strane, Evropska unija je mijenjala uslove za nove potencijalne članice te je vremenom davala složenije zadatke i pooštravala kriterije, ali i davala određene beneficije, podsjeća direktor programa za Balkan Međunarodnog evropskog centra u Berlinu Tobias Flessenkemper.\n"Proces pristupanja EU danas je drugačiji nego prije 15, 20 godina. Ono što sada vidimo je davanje beneficija unaprijed. Ako pogledate viznu liberalizaciju, ona je za BiH odobrena prije osam godina, dok je Rumuniji i Bugarskoj odobrena tri mjeseca prije ulaska u EU. Takođe, one stvari koje čine bit toga, da ste dio evropske porodice, su ubrzane. Jednako i Sporazumi o stabilizaciji i pridruživanju, trgovinski sporazumi sa EU, kao i investicije", riječi su Flessenkempera.\nTreći element je i radna mobilnost, dodaje Flessenkemper.\n"Mnogi mladi ljudi se obučavaju za poslove u Njemačkoj ili Austriji i odlaze tamo da pronađu posao. Ako gledamo šta znače evropske integracije, mnogo se toga dešava, ali ako gledate koliko je daleko, na primjer, BiH od stola za kojim se donose odluke, još ima mnogo da se uradi. Zašto je to tako - i sami možete dati odgovor. Političari u regiji, kako se čini, još nisu spremni na kompromise kako bi riješili otvorena pitanja zajedno", tvrdi Tobias Flessenkemper.\nBivši šef Misije BiH pri EU u Briselu podsjeća i da cijeli proces pristupanja zemalja Zapadnog Balkana EU predugo traje.\n"Građani ne vide poboljšanja, niti vjeruju u obećanja, a političari koriste priču o evropskim integracijama za ostvarivanje svojih interesa. U međuvremenu, mladi odlaze sa ovog područja", ukazuje Osman Topčagić.\nViše o problemima i izazovima mladih na Balkanu u rubrici 'Glasom mladih'.\nSagovornici Radija Slobodna Evropa podsjećaju da Evropsku uniju čekaju izbori već naredne godine te poručuju političarima da bi dobro bilo da iskoriste narednih godinu dana da, ukoliko su za uvođenje država u evropsku porodicu, pokažu to na konkretnim rezultatima.


VRANJE: STANJE BEZBEDNOSTI ZADOVOLJAVAJUĆE - JUGPRESS\nČlan Gradskog veća grada Vranja Branimir Stojančić rekao je na današnjoj sednici\nda je stanje javnog reda i mira zadovoljavajuće, ali da se u 2014. godini, u odnosu na prethodnu, beleži povećano nasilje u porodici, kao i veći broj lica osumnjičenih za posedovanje opojnih droga.\nStojančić je najavio veću kontrolu saobraćaja na Koridoru 10 tokom letnje sezone, posebno na delovima gde se odvijaju radovi.\nIzveštaje o stanju javnog reda i mira u prošloj godini, stanju bezbednosti saobraćaja i stanju kriminaliteta danas su usvojili članovi Gradskog veća , na 132. sednici ovog organa.\nUsvojeni su i Informacija o stanju komunalne infrastrukture u seoskim mesnim zajednicama na teritoriji gradske opštine Vranjska Banja, nacrt Lokalnog operativnog plana odbrane od poplava na teritoriji grada Vranja za vode II reda u ovoj godini, izveštaj o radu Gradskog štaba za vanredne situacije u prošloj sa predlogom godišnjeg plana za 2015.godinu, kao i Nacrt programa podrške za sprovođenje poljoprivredne politike i politike ruralnog razvoja za grad Vranje.\nStojančić je rekao da će rukovodstvo grada izdvojiti značajna sredstva za podsticanje poljoprivredne proizvodnje.\nGradsko veće dodelilo je i 100.000 dinara za organizaciju Međunarodnog festivala pantomime, kao i 2.000 evra u dinarskoj protivvrednosti Streljačkom savezu Vranja za kupovinu novog streljačkog oružja.\nNaredna sednica Skupštine grada najavljena je za 15. jun.


Stalone je izjavio da je oduvek želeo da kreira mjuzikl po čuvenom filmu iz 1976. godine o bokseru Rokiju Balboi koji od amatera postaje svetski šampion.\n"Oduvek sam maštao o Rokiju kao o mjuziklu. Film je u stvari ljubavna priča, a Roki ne bi nikada dospeo do poslednje runde bez Ejdrien", njegove devojke u filmu, kazao je popularni glumac.\n"Videti tu priču kako oživljava na sceni čini me ponosnim", dodao je Stalone koji se proslavio ulogom u tom filmu.\nKako prenosi AFP, radnja mjuzikla će biti veoma slična originalnoj verziji filma sa akcentom na emocijama, a sadržaće i većinu hitova iz filma, uključujući pesme "Eye of the Tiger" i "Gonna Fly Now".\nSpektakl će zajedno sa Staloneom koproducirati braća Kličko koji će, takođe, učiti glavne glumce da boksuju.\nVladimir Kličko je izjavio da su on i njegov brat obožavali film kada su bili deca.\n"Počeli smo da se bavimo boksom kada smo videli Silvestera Stalonea u Rokiju", kazao je on, dodajući da su veoma uzbuđeni što će učestvovati u postavljanju mjuzikla.\nMjuzikl "Roki" će imati premijeru u Hamburgu u novembru 2012, a ukoliko bude imao uspeha, "Stejdž entertejnment" se nada da će ga 2013. postaviti i na Brodveju.


Objavljeno 09.01.2016 08:01\nNovalić: Federacija se probudila, Vlada funkcionira besprijekorno\nVlada Federacije BiH se uključila u proces zaključivanja kolektivnog ugovora tek sada, jer je vjerovala da će poslodavci i sindikati pregovarati u dobroj namjeri. Zakon o radu nas definira kao poslodavce tako da je Vlada FBiH svakako trebala biti akter u pregovorima, istakao je federalni premijer Fadil Novalić.\nObjavljeno 08.01.2016 14:03\nKomšić: Politička situacija u zemlji najlošija od završetka rata 1995. godine\nPredsjednik Demokratske fronte (DF) Željko Komšić je danas na pres-konferenciji ocijenio da je politička situacija u zemlji najlošija od završetka rata 1995. godine.\nObjavljeno 08.01.2016 09:04\nObjavljeno 06.01.2016 09:49\nNa paušale godišnje ode više od 150.000 KM\nU Skupštini Kantona Sarajevo pokrenuta je inicijativa za ukidanje paušala profesionalnim zastupnicima, čime bi im bila smanjena primanja za 552 KM, ali postoje otpori da se ovo i usvoji.\nObjavljeno 06.01.2016 08:50\nAplikaciju za članstvo u EU odmah usvojiti\nNaglasio je da su trgovinske povlastice jedno, a da je prilagodba Sporazuma za stabilizaciju i pridruživanje drugo, ali da oba procesa mogu imati negativne posljedice na stanje privrede i poljoprivrede u BiH.\nObjavljeno 05.01.2016 14:45\nVlada TK u 2016. godini postavila ambiciozne ciljeve\nPlan rada Vlade Tuzlanskog kantona i realizacija aktivnosti koje su ministarstva i Vlada planirali u 2016. godini, bili su tema današnjeg radnog sastanka članova Vlade.\nObjavljeno 05.01.2016 13:34\nIvanić - Vučić: Odnosi BiH i Srbije napreduju\nČlan Predsjedništva BiH Mladen Ivanić razgovarao je telefonski s predsjednikom Vlade Srbije Aleksandrom Vučićem, a zajednički je konstatovano da odnosi Bosne i Hercegovine i Srbije napreduju i da je potrebno još više podstaći saradnju, posebno u oblasti ekonomije, pri čemu je naglasak stavljen na namjensku industriju i turizam.\nObjavljeno 04.01.2016 08:44\nIvanić: Prioritet u ovoj godini evropski put BiH\nČlan Predsjedništva Bosne i Hercegovini Mladen Ivanić kazao je da će evropski put BiH biti glavni prioritet kolektivnog šefa države u ovoj godini.\nObjavljeno 03.01.2016 13:11\nKonaković : Društveni interesi ispred političkih\nPremijer Kantona Sarajevo Elmedin Konaković zadovoljan je radom Vlade i Skupštine KS-a, a tu činjenicu potvrđuje gotovo jednoglasnim usvajanjem budžeta za 2016.godinu, donošenjem Zakona o MUP-u KS-a, Zakona o obrazovanju odraslih, registrom socijalnih davanja, „a to su pretpostavke da naredni budžet bude funkcionalniji“.\nObjavljeno 02.01.2016 17:10\nBukvarević: Izdvajanja za boračku populaciju neće se smanjivati\nOsnovno i strateško opredjeljenje resornog ministarstva, kao i Vlade Federacije BiH, koje je kao takvo navedeno i u Reformskoj agendi je da se nivo prava i sredstava koja se izdvajaju za boračku populaciju ne umanjuje - kazao je ministar za pitanja boraca i invalida odbrambenooslobodilačkog rata FBiH Salko Bukvarević.


Prikazivanje članaka po tagu Čovek organizacije\nPonedeljak, 21 Juli 2014 20:45\nVilijam Vajt - Testiranje čoveka organizacije\nAmerički pisac Vilijam Vajt se posebno interesovao za savremene tendencije u američkom društvu. U svom poznatom delu Čovek organizacije utemeljuje karijerski ciklus organizacionog čoveka, koji rukovođen socijalnom etikom, daje sebe organizaciji. Sa druge strane organizacija pokušava da privuče one ljude koji će za nju biti podesni, dobro se uklopiti sa drugima i neće imati neke izuzetne karakteristike koje ometaju.\nČetvrtak, 21 Februar 2013 21:20\nVilijam Vajt - Čovek organizacije\nVilijam Vajt, američki analitičar organizacije i novinar u svojoj knjizi Čovek organizacije, analizira kako različite društvene organizacije utiču na pojedinca terajući ga da se prilagodi njihovim zahtevima. Taj uticaj je tako veliki, da on govori o "čoveku organizacije" kao najčešćem tipu ličnosti, koji sve više prihvata društvenu etiku - verovanje da je pripadanje najvažnija potreba i da je grupa izvor stvaralaštva.\nVi ste ovde: Home Flora doma Prikazivanje članaka po tagu Čovek organizacije


Azerbejdžanski parlament: Isključiti Francusku iz Minske grupe zbog rezolucije o Karabahu - Sputnjik Srbija\n13:49 21 Januar 2021\nAzerbejdžanski parlament: Isključiti Francusku iz Minske grupe zbog rezolucije o Karabahu\n10:06 26.11.2020 (osveženo 10:20 26.11.2020) Preuzmite kraći link\nAzerbejdžanski parlament usvojio je izjavu kojom se izražava protest Senatu Francuske zbog Rezolucije o Karabahu. Takođe, parlament je pozvao vladu da od OEBS traži isključenje Francuske iz Minske grupe.\nFrancuski Senat je, naime, juče apsolutnom većinom glasova izglasao Rezoluciju u kojoj se vlada poziva da prizna Nagorno-Karabha. Rezolucija nema obavezujući karakter.\nParlament Azerbejdžana je na današnjem zasedanju reagovao usvajajući ovu izjavu.\nTakođe, parlament je predložio vladi da se obrati OEBS sa zahtevom da se Francuska isključi iz Minske grupe koja se bavi pitanjem Karbaha. Parlament je sugerisao vladi i da još jednom razmotri političke i ekonomske odnose sa Francuskom.\nFrancuska je, uz Rusiju i Ameriku, kopredsednik ove grupe.\nKonflikt u Karabahu rasplamsao se krajem septembra, a borbena dejstva obustavljena su tek 10. novembra.\nPodsetimo, lideri Rusije, Azerbejdžana i Jermenije, Vladimir Putin, Ilham Alijev i Nikol Pašinjan, potpisali su 10. novembra zajedničku izjavu o potpunom prekidu borbenih dejstava u Nagorno-Karabahu. Kako se navodi u izjavi, jedan deo regiona prelazi pod kontrolu Azerbejdžana, strane će razmeniti zarobljenike, a ruske mirovne snage biće raspoređene duž kontakt linije i duž Lačinskog koridora koji povezuje Karabah sa Jermenijom.\nreagovanje, Nagorno Karabah, Azerbejdžan\n13:30 Vesti: Grčka širi svoje teritorijlane vode, kako će reagovati Erdogan /video/\n13:07 RFPI: Veliko interesovanje zemalja EU za „Sputnjik Ve“\n13:02 Sputnjik na licu mesta: Redovi za vakcinaciju na Sajmu /foto/


Savršeno mesto za predah - terasa - Bizlife.rs\nSvi znamo za SLAVNU ČETVORKU, ali niko od njih nije uspeo sam\nSavršeno mesto za predah – terasa\nDa li ste pripremili vaš omiljeni prostor za novu sezonu predaha i odmora? Prvu jutarnju kafu, popodnevno druženje ili čitanje knjige, negovanje vaše male bašte, možete učiniti još udobnijim ako terasu upotpunite detaljima koji vam nedostaju. Budite pažljivi da prostor ne pretrpate stvarima jer će vam prohodnost biti potrebna, a može se reći i neophodna, u ukupnom doživljaju ambijenta.\nMožete početi od skice željenih detalja na terasi kako biste lakše sproveli plan u delo. Sledeći korak bi bio uređenje poda terase, na koji ne obraćate pažnju uvek na prvi pogled, a upravo neka staza zanimljivih boja i dezena, možda čak i ćilim, mogu da pokriju i da “utople” hladne pločice kojima je terasa najčešće popločana.\nU zavisnosti od veličine terase možete se odlučiti, na primer, za baštenski set sa dve ili četiri stolice od ratana, koji pored praktičnosti pruža i neophodnu udobnost. Ukoliko niste ljubitelji garnitura i setova za sedenje, možete se opredeliti i za neki određeni komad nameštaja poput baštenske stolice MARGARITA, jer kupovina komadnih stolica ima prednost što ih možete uvek kombinovati sa nekim drugačijim stolicama sličnog stila, stočićima po želji i ukusu, a uvek možete dokupiti još stolicu ili dve ako imate potrebe.\nBiljke u saksijama na terasi možete da organizujete i na polici BS-1932 koja ima višenamensku upotrebu, otvarajući vam mogućnost da je leti koristite za saksijsko bilje i dekor, dok joj u hladnijim mesecima uvek možete naći mesto u drugim prostorijama.\nA za sve one koji svaki slobodan trenutak leta na terasi žele da provedu sa osećajem kao da su u tropskom baru pored mora, dizajneri Forma Ideale predlažu kombinaciju barskog stola MOJITO u kombinaciji sa barskim stolicama BJ-006. Ovakva kombinacija, dopunjena dekorom i zelenilom, možda i svećama i sitnim dekorativnim lampicama, napraviće od vaše terase omiljeno mesto za boravak upravo u letnjim večerima.


Tijana Ajfon negirala krivicu\nFoto: Screenshot/YouTube | Tijana Ajfon negirala krivicu\nLjiljana Radić 01.06.2020 13:54\nSARAJEVO - Tijana Maksimović (28) iz Rume, poznata kao starleta Tijana Ajfon, koja je uhapšena prošle sedmice u akciji "Kristal" u Suvom Polju kod Bijeljine negirala je krivicu da je učetvovala u organizovanju prostitucije.\nNaime, kako mediji prenose, tokom saslušanja u Tužilaštvu i Sudu BiH straleta je tvrdila da je ona samo na poziv došla na žurku.\nPodsjećamo da su Zlatanu Ćuku, Milisavu Tomiću, Siniši Periću, Vladanu Kakući, te Željku Vujiću koji su hapšeni u akciji , izrečene mjere zabrane, kao i Srđanu Šojiću, osumnjičenom da je straletu i djevojke koje je povela na zabavu, ilegalno prevezao preko Save.\nUhapšene u akciji "Kristal" Tužilaštvo BiH tereti za udruživanje radi činjenja krivičnih djela u vezi sa navođenjem na međunarodnu prostituciju, krijumčarenje osoba i omogućavanje u uživanju opojnih droga.\nU središtu skandala našli su se i srpska manekenka Sofija Gačić, koja je prijateljica starlete Tijane Ajfon i Slovenac Slavko Vinčić, poznati fudbalski sudija koji je tvrdio da se na zabavi našao slučajno nakon sastanka sa nekim poslovnim partnerima te da mnoge prisutne nije poznavao.\nTijana Maksimović Tijana Ajfon Akcija Kristal\nTrojcu iz Srpca devet godina robije zvog šverca droge\nPolicija TK traga za djevojčicom koju je navodno odveo muškarac\nPutnica o nesreći kod Banjaluke: Zavladala je panika i vriska


PRESEK - Ministarstvo saobraćaja: Blokade puteva su teror - Magazin Pressek\nMinistarstvo saobraćaja: Blokade puteva su teror\nBy pressek, foto:screenshot/yt Ponedeljak, 11. jun 2018.\nBlokiranje prometnih saobraćajnica nije način da se iskaže nezadovoljstvo po bilo kom pitanju, a uz to je i nezakonito, saopštilo je Ministarstvo rudarstva i energetike Vlade Republike Srbije.\n- Cena goriva je pitanje o kojem uvek može da se razgovara civilizovano, a nikako razlog da se ometa saobraćaj, sloboda kretanja i naročito prolaz hitnim službama koje pomažu našim sugrađanima u nevolji, navodi se u saopštenju.\nMotivi za ovaj protest definitivno nisu socijalni, već su politički i ovakav protest predstavlja svojevrstan teror prema ogromnoj većini naših sugrađana, koji su u kolonama – ometeni da odu na posao ili da se vrate svojoj porodici.\nOvde, međutim, to nije slučaj. Reč je o čisto političkom protestu političke manjine, bez podrške u narodu, koja zloupotrebljava pravo na protest tako što ometa slobodu kretanja građanima, a to je u demokratiji nedopustivo.\nTo je i odraz političke nemoći da se argumentima, ako ih ima, pokrene diskusija o svakom otvorenom pitanju, dodaje se u saopštenju.\nKragujevčanin uhapšen u Velikoj Plani\nProtest 1 od 5 miliona: Kuda idu kragujevački šetači\nMarčelo i Trifunović na 12. protestima u Kragujevcu\nSmederevo: Osma protestna šetnja\nNovi atletski poduhvat Gorana Nikolića


Agencija "AP" objavila je da je današnje hapšenje Majkla Kovriga usledilo nakon što je Kina upozorila Kanadu o mogućim posledicima nedavnog hapšenja izvršne direktorke Huaveja, Meng Vandžou na aerodromu Vankuver, inače kćerke osnivača ove kompanije.\nKako prenosi agencija, za sada je nejasno postoji li veza između ova dva slučaja.\nNevladina organizacija "Međunarodna krizna grupa" (ICG) saopštila je danas da zna da je njen viši savetnik za severoistočnu Aziju Majkl Kovrig uhapšen u Kini te da čini sve što može da dođe do dodatnih informacija o tome gde se on nalazi, ali i da radi njegovom što skorijem puštanju na slobodu.\nKovrig se, inače, bavi istraživanjima i analizom spoljnih poslova i bezbednosnim pitanjima u severoistočnoj Aziji, pre svega u Kini, Japanu i na Korejskom poluostrvu.\nICG je neprofitna NVO osnovana 1995. godine koja radi terenska istraživanja o nasilnim sukobima i unapređivanju politika sprečavanja, ublažavanja ili rešavanja sukoba.


Preporuka Evropske komisije - samo vakcine sa Zapada: Seničić: „Grci prihvataju sve vakcine“\nHoće li kriterijumi za takozvani kovid-pasoš razjediniti 27 članica Evropske unije? Konačna odluka biće doneta do juna, ali 13 zemalja želi da priznaje sertifikate o vakcinaciji svih vakcina, a ne samo onih koje su poreklom sa Zapada. Kako putovati po Evropi i svetu govorio je direktor JUTE Aleksandar Seničić.\n04.05.2021. - 09:23h\n„Svaka država ima mogućnost da propiše neka svoja pravila. Ova preporuka Evropske komisije znači da svakako cepiva koja su odobrena u EU se prihvataju. Međutim, veliki broj zemalja EU polako prihvata i druge vrste vakcina. Od juče je izašla Slovenija sa svojim regulativama, pa tako prihvataju i kinesku i rusku vakcinu“, rekao je Seničić.\nTreba biti obazriv i proveriti kakva su regulative zemlje u koju želite da otputujete, istakao je Seničić smatrajući da je situacija dosta komplikovana i često konfuzna.\nKakva je aktuelna situacija sa Turskom, Kiprom, Grčkom... pričao je Seničić, pa pogledajte.\naleksndar seničićputovanjavakcineevropska komisijakorona virusprva televizija


Šest nedelja za redom cene goriva u Srbiji imaju trend pada\nOvonedeljna Analiza Udruženja naftnih kompanija Srbije pokazuje da je litar benzina i TNG-a u odnosu na cene od pre sedam dana jeftiniji za 60 para, a dizela za 70 para.\nCene goriva se smanjuju presudno kao posledica pada berzanskih kotacija benzina i dizela, odnosno sirove nafte. Juče je nafta tipa BRENT koštala 44,78 dolara po barelu, što je najniža cena u 2017. godini i na nivou je cena po kojima se trgovalo u toku novembra prošle godine. Prosečna cena BRENT-a od početka godine je 53,09 dolara po barelu, što je za oko 18% više od prošlogodišnjeg proseka. Za sada još nema korekcije procene prosečne cene nafte za 2017. odnosno predviđa se da će na nivou cele godine prosečna cena BRENT-a biti oko 60 dolara po barelu.\nManje ili više iste promene cena goriva se dešavaju i u zemljama u okruženju, tako da su i dalje cene benzina u Srbiji na nivou regionalnog proseka, dok su cene dizela i TNG-a u samom vrhu, u prvom redu zbog izuzetno velikih državnih opterećenja.\nU Prosečnoj maloprodajnoj ceni benzina od 143 dinara i 98 para, 79,94 dinara ili 55,5% su akciza, naknada za formiranje obaveznih rezervi i PDV.\nU Prosečnoj maloprodajnoj ceni dizela od 148 dinara i 70 para, 82,24 dinara ili 55,3% su akciza, naknada za formiranje obaveznih rezervi i PDV.\nU Prosečnoj maloprodajnoj ceni TNG-a od 75 dinara i 96 para, 37,01 dinara ili 48,7% su akciza, naknada za formiranje obaveznih rezervi i PDV.\nPored toga proizvođači i uvoznici derivata nafte su dužni da pre stavljanja na tržište, za svaki litar goriva plate i naknadu za markiranje goriva, a za benzin i dizel i naknadu za monitoring kvaliteta goriva


Представници СПС -а присуствовали Округлом столу о Закону о политичким странкама | Socijalistička partija Srbije\nPredstavnici SPS -a prisustvovali Okruglom stolu o Zakonu o političkim strankama Vesti\nVisoki funkcioneri Socijalističke partije Srbije Vladan Zagrađanin i Uglješa Marković prisustvovali su Okruglom stolu ”Predstavljanje Nacrta zakona o izmenama i dopunama Zakona o političkim strankama”, koji Ministarstvo državne uprave i lokalne samouprave organizuje u okviru javne rasprave.\nNa skupu je predstavljen tekst Nacrta zakona posle čega su prisutni iznosili svoja mišljenja, predloge i sugestije.\nPanel diskusiju je otvorio Ministar državne uprave i lokalne samouprave, Branko Ružić koji je pozdravio učesnike i zahvalio na prisustvu velikog broja predstavnika političkih subjekata.\nUčešće u diskusiji je uzeo i prof. dr Milan Jovanović sa fakulteta Političkih nauka, koji je i sam uzeo učešće u nacrtu zakona.


Član Predsjedništva Bosne i Hercegovine Šefik Džaferović primio je u nastupnu posjetu ambasadora Republike Sjeverne Makedonije Ekrema Ebibija.\nSagovornici su konstatovali da su Bosna i Hercegovina i Republika Sjeverna Makedonija prijateljske zemlje, između kojih ne postoje otvorena pitanja.\nIstaknuti su dobri politički odnosi, kao i uzajamna podrška u regionalnim i međunarodnim organizacijama.\nSagovornici su se saglasili da postoji prostor za značajno unapređenje trgovinske razmjene, ukupnih ekonomskih odnosa, te saradnje u oblasti turizma i kulture.\nNaglašeno je da su u pripremi sporazumi koji će doprinijeti poboljšanju ekonomskih odnosa. Ocijenjeno je da bi u tom smislu bilo značajno i otvaranje direktne aviolinije između Sarajeva i Skoplja.\nDžaferović je poželio je ambasadoru Ebibiju uspješan mandat u Bosni i Hercegovini, saopćeno je iz Predsjedništva BiH.


Zamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković je 5. marta 2021. godine, tokom radne posjete Republici Albaniji, održala niz sastanaka sa visokim zvaničnicima ove zemlje.\n„Regionalna saradnja ostaje ključni i nezamjenjivi faktor na našem putu ka Evropskoj uniji. Opredijeljeni smo da promovišemo mir, stabilnost, sigurnost i prosperitet u našoj regiji, kao i jačanje regionalne saradnje kroz izgradnju povjerenja i jačanje u regiji i postizanje strateških ciljeva i punopravno članstvo u Evropskoj uniji. Evropski put cijelog regiona nema alternativu. Ostajemo posvećeni uklanjanju svih prepreka koje koče ekonomski razvoj. Vjerujem da će nam ovaj okvir omogućiti da riješimo postojeće probleme“, kazala je tokom posjete ministrica Turković.\nMinistrica Turković će tokom posjete održati i druge sastanke na kojima će se razgovarati o jačanju regionalne saradnje, te snažnijem povezivanju Bosne i Hercegovine i Albanije.


Uslovi korišćenja regulišu odnose izmedju veb portala Sportret (u daljem tekstu Sportret) i registrovanog korisnika Sportreta (u daljem tekstu korisnik). Pristupom i korišćenjem Sportreta, korisnik prihvata bez ograničenja, ove uslove korišćenja. Ukoliko korisnik ne prihvata ove uslove korišćenja bez ograničenja, molimo Vas da napustite Sportret.\nInformacije koje su sadržane na veb portalu Sportret nije dozvoljeno, u celini ili delimično, kopirati, umnožavati ili na bilo koji drugi način koristiti u svrhu stvaranja ili uvećanja prihoda, direktno ili indirektno, bez izričite prethodne pisane saglasnosti Sportreta.\nSportret će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom.\nUpotreba veb portala\nInformacije na Sportretu mogu sadržati netačne podatke ili štamparske greške. Promene na veb portalu se mogu napraviti periodično u bilo kom trenutku i bez obaveštenja. Sportret se ne obavezuje da redovno ažurira informacije sadržane na ovom veb portalu. Sportret ne garantuje da će veb portal funkcionisati bez prekida ili grešaka, da će nedostaci biti blagovremeno ispravljani ili da je veb portal kompatibilan sa vašim hardverom ili softverom, tim pre što Sportret preuzima usluge servera od drugog pravnog subjekta.\nSportret nije odgovoran za sadržaj koji korisnici ostavljaju na stranicama Sportreta, već oni predstavljaju stavove autora određenog sadržaja. Sportret zadržava pravo da određeni sadržaj koji je neprimeren i vulgaran, koji sadrži poruke mržnje ili neptrpeljivosti prema nekoj rasnoj, nacionalnoj, etničkoj ili verskoj grupi ili njenim pripadnicima obriše bez najave i objašnjenja. Ukoliko korisnik učestalo krši pravila koja se odnose na neprimerene poruke, Sportret će takav nalog suspendovati.\nVeb portal koristite na sopstveni rizik. Sportret nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem veb portala.\nLinkovi ka trećim sajtovima\nSportret sadrži linkove ka drugim internet sajtovima čiji vlasnik ili korisnik nije Sportret. Takvi linkovi su obezbeđeni isključivo da bi Vama pružili što više informacija. Sportret ne kontroliše i nije odgovoran za rad, sadržaj, politiku privatnosti ili bezbednost ovih sajtova. Sportret ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem veb portalu, to činite na sopstveni rizik i bez saglasnosti Sportreta.\nSportret može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


Pagnozi: Sarajevo i Istočno Sarajevo saradnjom ispunili san VIDEO\nZvanično zatvoren EJOF\n15. Feb 2019.21:52\nGeneralni sekretar Evropskog olImpijskog komiteta (EOK) Rafael Pagnozi večeras je u Istočnom Sarajevu zvanično zatvorio Evropski omladinski olimpijski festival (EJOF).\nTokom svečanosti gradoNačelnici Istočnog Sarajeva Nenad Vuković i Sarajeva Abdulah Skaka predali zastavu EJOF-a gradonačelniku finskog grada Lahtija Miku Kilpelainenu, koji je organizator narednog festivala koji će biti održan 2021. godine.\nPagnozi je zahvalio za dobru organizaciju EJOF-a u ime Evropskog olimpijskog komiteta i u ime svih sportista, poručivši da je proteklih pet dana urađeno ogroman i odličan posao.\nCeremonija zatvaranja EJOF-a okončana je gašenjem olimijskog plamena i vatrometom, nakon čega je uslijedio koncert grupe "Miligram".\nSvečanom zatvaranju EJOF-a, čiji su domaćini bili gradovi Istočno Sarajevo i Sarajevo, prisustvovala je predsjednik Republike Srpske Željka Cvijanović, predsjednik Vlade Srpske Radovan Višković, predsjedavajući Predsjedništva BiH Milorad Dodik, kao i članovi Predsjedništva Željko Komšić i Šefik DŽaferović.\nĆulum pohvalio pripadnike MUP-a angažovane na EJOF-u\nDodik: U svijet otišla prava slika iz BiH


Štiplija: Sledeća godina ključna u mnogim oblastima | EUME\nNaslovnica Info Press info Štiplija: Sledeća godina ključna u mnogim oblastima\nŠtiplija: Sledeća godina ključna u mnogim oblastima\nDokument “Istinska perspektiva proširenja za Zapadni Balkan”, obuhvatiće opšte smjernice za brži proces integracije svih država regiona i konkretnije datume za evaluaciju postignutog u Crnoj Gori i Srbiji, rekao je glavni i odgovorni urednik portala European Western Balkans, Nemanja Todorović Štiplija.\nOn je kazao da je u tom dokumentu, koji pripremaju članice Evropske unije, 2019. godina postavljena kao ključna u mnogim oblastima.\nŠtiplija je istakao da bi do kraja naredne godine Srbija i Crna Gora trebale biti fokusirane na ispunjenje prelaznih mjerila iz područja vladavine prava, dok bi Srbija i Kosovo najkasnije do ovog roka morali normalizovati odnose, koji bi otvorili put za dalji napredak Kosova na putu prema evropskim integracijama.\n„Nakon procjena o stepenu spremnosti i ispunjenosti uslova za dalju integraciju imaćemo i jasniju sliku koje aktivnosti države treba dalje da sprovode u procesu pregovora“, rekao je Štiplija agenciji MINA.\nOn smatra da u odnosu na ovaj novi pristup za Crnu Goru i Srbiju, Evropska komisija može dodatno unaprediti politiku uslovljavanja za ostale zemlje Zapadnog Balkana, prvenstveno za Albaniju i Makedoniju.\nKraj naredne godine, kako je naveo, postavljen je i za dobijanje statusa kandidata za Bosnu i Hercegovinu.\nŠtiplija je ukazao da je Crna Gora do sada bila najuspešnija zemlja Zapadnog Balkana u pripremanju i usvajanju brojnih strateških dokumenata i zakona i ispunjavanju uslova koji su bili potrebni za otvaranje pregovaračkih poglavlja.\n„Ali kao i kod ostalih država na Zapadnom Balkanu, problem je što ni ti zakoni nisu u potpunosti usklađeni sa EU zakonodavstvom i što nema značajnijeg napretka u njihovoj implementaciji“, smatra Štiplija.\nOn je kazao da „hronične bolesti Balkana“ kakve su korumpirane i politizovane institucije i partijsko zapošljavanje su samo neki od problema na koje ukazuje Evropska komisija i na koje se građani Crne Gore najviše žale.\nU odnosu na dosadašnju dinamiku reformi na Zapadnom Balkanu, a i budžetski okvir u kome EU funkcioniše, EK je, prema riječima Štiplije, prepoznala da Crna Gora i Srbija mogu dostići stepen demokratizacije potreban za članstvo u EU do 2025. godine.\n„Bez obzira na godinu koja je najavljena kao moguća godina pristupanja, kao i Strategiju o pristupanju koji će detaljnije objasniti korake koje je u tom pravcu potrebno preduzeti, 2025. godina nije i konačna godina novog proširenja EU, već će ona zavisiti od ispunjavanja onih uslova koji su do sada nijesu ispunjeni, a tiču se prvenstveno vladavine prava, i djelovi su takozvanih „blokirajućih“ poglavlja 23 i 24“, istakao je Štipija.\nKako je dodao, u Srbiji će dosta toga zavisiti i od napretka u okviru poglavlja 35, koje prati implementaciju sporazuma iz dijaloga Beograda i Prištine.\nŠtipija je naveo da je otvaranje pregovaračkog poglavlja samo početni korak u harmonizaciji zakonodavstva sa pravnom tekovinom EU, a da je mnogo značajnije puno i nepristrasno sprovođenje tih zakona i strateških dokumenata.\nOn je napomenuo da je Crna Gora otvorila mnogo više poglavlja u odnosu sa Srbiju, i zatvorila poglavlje 30 koje se tiče spoljnotrgovinskih odnosa, ali i da će uskro biti spremna za otvaranje novih.\nIako su crnogorski i sprski zvaničnici najavljivali da bi poglavlje 27 koje se tiče životne sredine moglo biti otvoreno, Štiplija je ukazao da se to još ne dešava.\n„Nije bez razloga to najzahtjevnije pregovaračko poglavlje, koje ne samo da sadrži obimno zakonodavstvo, već i zahtijeva spremnost države, lokalnih samouprava i građana za njegovu punu implementaciju“, rekao je Štiplija dodajući da će i posle zatvaranja, za punu implementaciju ove zahtjevne oblasti i Srbiji i Crnoj Gori biti dat rok od više od 20 godina da dostignu pune standarde EU.\nŠtiplija tvrdi da bez nezavisnih institucija, parlamenta koji zaista funkcioniše, nezavisnih medija, slobodnih izbora, depolitizovanje javne administracije, konstruktivnog dijaloga između organa uprave i civilnog društva se ne može govoriti o spremnosti Crne Gore, Srbije, niti bilo koje države za članstvo u EU.\n„Stoga se 2025. godine može desiti da i Crna Gora i Srbija pristupite EU, može se desiti da dođe i do pojedinačnog pristupanja, ali je i moguće da ni jedna od njih ne postane punopravna članica za u tih osam godina“, naglasio je on.\nKomentarišući navode iz radnog dokumenta EK o trenutnom stanju u poglavljima 23 i 24 da su u Crnoj Gori ostvareni samo početni rezultati u dijelu suzbijanja korupcije na visokom nivou i nekih oblika organizovanog kriminala, Štiplija je kazao da je suština radog dokumenta da bude neka vrsta liste parametara na kojima bi država kandidat morala da radi.\n„Čini se da su ocjene najoštrije i najkonkretnije upravo u poslednjem izveštaju o trenutnom stanju u okviru poglavlja 23 i 24 posvećenim pravosuđu, vladavini prava i osnovnim pravima. Ali mislim da se ova ocjena ponavlja u izveštajima EK od samog početka pregovora Crne Gore za punopravno članstvo u EU“, rekao je Štiplija.\nOn je naveo da su EU ove oblasti, ali i borba protiv trgovine ljudima, oduzimanje imovine stečene kriminalom i borba protiv pranja novca od velike važnosti.\n„Ne može EU sebi dozvoliti luksuz da u svojim redovima ima novu Rumuniju, ne važno da li je ona po broju stanovnika, ili po ekonomskoj moći neuporediva“, istakao je Štiplija.\nOn je rekao da će Bugarsko predsjedavanje EU obilježititi objavljivanje Strategije proširenja, čija se prezentacija očekuje u drugoj sedmici februara, i sastanak Evropskog saveta, sredinom maja u Sofiji, na kome će prisustvovati i šefovi država i vlada zemalja Zapadnog Balkana.\n„Uslovno, ovde bih pomenuo i moguće datume za početaka pregovora EU sa Albanijom, i Makedonijom, koja status kandidata ima još od 2005“, kazao je Štiplija.\nBugarsko predsjedavanje EU će, smatra on, donijeti novi vjetar u leđa budućim proširenju Unije.\n„Integracija Zapadnog Balkana u EU i njegovo povezivanje sa Unijom kroz izgradnju saobraćajne infrastrukture, energetske veze, obrazovanje i finansijsku podršku, jedan je od četiri prioriteta koje je Bugarska postavila za svoje predsedavanje. U tom smislu, možemo očekivati podršku naporima šest zemalja Zapadnog Balkana na putu ka EU“, rekao je Štipija.\nOn je kazao da sijede prijateljska predsjedavanja EU napominjući da, kao i Bugarska, Austrija i Rumunija imaju interesa u članstvu Zapadnog Balkana u Uniji.\nŠtiplija nije htio da komentariše poteze crnogorskih političkih partija i povratak dijela opozicije u skupštinske klupe, ali je istakao da opozicija u Srbiji ne napušta rad parlamenta i pored „vrlo nedemokratske atmosfere u njemu“.\nOn je kazao da su parlamenti važan faktor cjelokupnog procesa evropskih integracija.\n„Lijepo je znati da članstvo u EU podržavaju sve političke partije u Crnoj Gori i u tom smislu niti jedna ne želi da blokira proces harmonizacije crnogorskog zakonodavstva sa zakonodavstvom Unije“, zaključio je Štiplija.


Neverovatni rezultati: Ruski lekari dokazali da veliki crni belezi mogu da se skinu /video/ - Sputnjik Srbija\n20:34 28.11.2019 Preuzmite kraći link\nKarol Fener iz Karoline je dovela svoju osmomesečnu bebu u Krasnodar u Rusiju u nadi da će moći da joj pomognu zbog ovog retkog kožnog oboljenja.\nZahvaljujući ruskom hirurgu doktoru Pavelu Popovu, operacija bezbolnog skidanja belega sa bebinog čela je bila uspešna. Ovo je bio prvi od nekoliko zahvata koji su neophodni kako bi se beleg potpuno otklonio.\nDoktor Popov je priznao da nije očekivao toliko dobre rezultate prve operacije i dodao je da će i kraste i rozikasta boja kože na čelu takođe nestati.\nVideo-snimak koji je postavila majka na svom profilu na Instagramu pokazuje dirljiv momenat kada Luni skidaju zavoje. Deo crne fleke je konačno nestao.\nLunina majka za ovakve rezultate kaže da su čudo i da bolji božićni poklon nije mogla da očekuje.\nPopov je pionir neinvazivnih tretmana na polju onkologije sa korišćenjem bezbolnih lasera. Lunino stanje je nije životno ugrožavalo, ali je postojala opasnost od melanoma ukoliko se beleg ne operiše. Karol Fener kaže da bi, da je operacija izvedena u SAD, na Luninom licu ostao veliki broj ožiljaka.\nLuna i njena majka se vraćaju u Ameriku da proslave praznike, a u januaru se vraćaju da nastave lečenje. Karol Fener napominje da su joj svi prijatelji rekli da je luda što dolazi čak u Rusiju na operaciju, ali kaže kako je to bio pravi izbor za njih.


NovaEnergija.net » trudnoca trudnoca – NovaEnergija.net\nHome Tags Posts tagged with "trudnoca"\nTokom protekle četiri godine na adresu Amazona pristiglo je najmanje sedam tužbi zbog prekida radnog odnosa od strane trudnih radnica u skladištu. CNET je pregledao svih sedam tužbi i razgovarao sa jednom od žena, Beverli Rosales, radnicom u Amazonovom Golden State Fulfillment centru u Kaliforniji, koja je podnela tužbu u januaru.\nRosales je rekla CNET-u da je glavni problem koji je doveo do otkaza njena potreba za češćim odlascima u toalet. Rosales je menadžer rekao da je „protiv pravila“ da odlazi na pauze više nego što je predviđeno. „Kada sam morala da odem u toalet, ona je bukvalno ostala na tom mestu i čekala da se vratim kako bi mogla da razgovara sa mnom o tome. Nakon toga nisam smela da idem u toalet jer nisam želela da dobijem otkaz“, rekla je Rosales.\nKada je otpuštena, dobila je obrazloženje da uzima previše slobodnog vremena. „Apsolutno nije istina da bi Amazon otpustio zaposlenog zbog trudnoće. Mi smo poslodavac koji daje jednake mogućnosti svima. Mi radimo sa našim zaposlenima kako bismo zadovoljili njihove medicinske potrebe, uključujući potrebe vezane za trudnoću. Takođe podržavamo nove roditelje nudeći razne beneficije za porodiljsko i roditeljsko odsustvo“, rekao je portparol Amazona za CNET.\nDrakonsko nadgledanje radnika kada odlaze u toalet tema je koja se često povezuje sa Amazonom. Novinar na tajnom zadatku rekao je da su radnici u Amazonovom skladištu „urinirali u flaše“ iz straha da bi pauza za toalet mogla ta utiče na ciljeve kompanije kada je produktivnost u pitanju, što bi dovelo do njihovog otkaza.\nBivši i sadašnji vozači kurirskih kompanija povezanih sa Amazonom rekli su za Biznis insajder da su pronašli boce urina u vozilima koje su ostavili drugi vozači. „Ova očigledna diskriminacija trudnica je posebno uznemirujući deo celokupnog problema u Amazonu“, rekao je Kristi Hofman, generalni sekretar sindikata UNI Global Union.\n„Čini se da kompanija više brine o proizvodnji nego o zdravlju, sigurnosti i humanom tretiranju zaposlenih. Ove jezive priče pokazuju zašto se radnici Amazona organizuju širom sveta. Oni žele da se prema njima postupa dostojanstveno, a ne kao prema robotima“, dodaje Hofman.\nTužbe se gomilaju: Amazon otpušta trudnice was last modified: May 14th, 2019 by Ivana Karanović\nMobilna aplikacija za praćenje menstrualnog ciklusa “Nečural sajkls” (Natural Cycles) ovog meseca je postala prva kontraceptivna aplikacija koja je dobila dozvolu američke Agencije za hranu i lekove (FDA) da se…\nTinejdžeri u Engleskoj imaju sve manje seksa. Da li je tako i u Srbiji i da li su za to krive društvene mreže? Istraživanja pokazuju da je stopa trudnoće u…


ALERGAN I ACTAVIS ZAJEDNO U SRBIJI - JUGPRESS\nALERGAN I ACTAVIS ZAJEDNO U SRBIJI\nFarmaceutski giganti Alergan i Actavis poslovaće u Srbiji od 1. juna kao jedinstvena kompanija saopštio je danas Actavis.\nOvim spajanjem pacijentima u Srbiji postaće dostupne i najnovije terapije u lečenju velikog broja bolesti i poremećaja: migrene, hronično suvog oka, povišenog introkularnog pritiska, problema sa mokraćnom bešikom, raznih neuroloskih poremećaja i akutnih bakterijskih infekcija.\nActavis će u Srbiji nakon ovog spajanja postati i lider u proizvodnji preparata koji se koriste u tretmanu problema starenja kože i u druge estetske svrhe.\nDr Pavle Marjanović, direktor Actavisa za Srbiju i Adria regiju istakao je da će tokom 2015. ova jedinstvena kompanija uložiti značajna sredstva u istraživanje i razvoj lekova, kako bi pacijentima, obezbedili nove inovativne lekove, ali i kako bi proširili portfolio pristupačnijih generičkih lekova.\nSjedinjavanje dve kompanije otvara nove mogućnosti i za fabriku Zdravlje iz Leskovca, koja je uspešnim poslovanjem po svim poslovnim parmetrima u svojoj kategoriji osvojila nagradu Actavisove “Fabrike godine” u 2014. godini.\nZahvaljujući uvođenju novih proizvoda, značajno smo povećali obim proizvodnje i otvorili radna mesta za preko 100 novih zaposlenih u Leskovcu kako bismo odgovorili na zahteve domaćeg, ali i sve brojnijih međunarodnih tržišta na koja izvozimo oko 70% naše ukupne proizvodnje,” istakao je Bojan Jović, generalni direktor fabrike Zdravlje Actavis.


„Mali sajam sporta“ u Čačku - PressLider.rs\n„Mali sajam sporta“ u Čačku\n13. novembra 2017. 14. novembra 2017. Marina Trmčić 0 Comments Čačak, Hala KK Borac, „Mali sajam sporta“\nČačak – Čačanski Sportski Savez u saradnji sa Sportskim Savezom Srbije u sredu, 15. novembra, u hali KK „Borac“ Čačak od 10 do 14 časova organizuje manifestaciju „Mali sajam sporta“.\nCilj manifestacije je predstavljanje klubova i sportista sa teritorije grada Čačka u svim sportskim disciplinama, uz uslov da su članovi Čačanskog sportskog saveza.\n„Na terenu će biti postavljeni štandovi po granama sporta, gde će klubovi prezentovati svoj klub i granu sporta, opremanjem štanda sa prigodnim peharima, medaljama, fotografijama i flajerima. Svaki klub pored štanda će imati predstavnike, trenere i igrače, koji će promovisati svoj klub i granu sporta“, rekao je za PressLider predsednik čačanskog SS Milorad Đondrić.\nPrema njegovim rečima planirano postavljanje strunjača za borilačke veštine, golova za mali fudbal, koševa i odbojkaške mreže, gde će zainteresovani klubovi sa svojim igračima prikazati pokazni trening, a zatim se igrati sa zainteresovanim posetiocima manifestacije.\n„Na manifestaviju su pozvani učenici svih osnovnih i srednjih škola i to je izvanredna prilika da im se prezentuje značaj bavljenja sportom, kao i da se zainteresuju, pa da i oni počnu da se aktivno bave sportom“, istakao je Đondrić.\nSvečano otvaranje manifestacije je planirano za 12 časova gde će se prisutnima obratiti predsednik Sportskog Saveza Srbije, predstavnik Ministarstva sporta i gradonačelnik grada Čačka.\n← Železničar opravdao ulogu favorita protiv Prve Petoletke\nFilm o ljubavi cara Nikolaja i balerine pred čačanskom publikom →